22. april, 2009 - 12:30\n"Vi følger ahl al-Sunna wa al-Jama‘a (Sunni islam), som i vores tid defineres ved de fire skoler inden for lov (fiqh), navnlig Hanafi, Maliki, Shafi‘i og Hanbali skolerne, og de to skoler inden for tro (‘aqida), Ash‘ari og Maturidi. Derudover anerkender vi også de bekræftede skoler inden for islamisk åndelighed (tasawwuf) som har oprindelse i Profeten Muhammads vejledning (Allahs fred og velsignelser være med ham). Ahl al-Sunna wa al-Jama‘a har altid været den moderate vej, mellem ekstremisme og modernistisk selektivitet”\nJamen, så har vi fået det plads, og der er bestemt ikke noget af komme efter.\nMuligvis vil enkelte vantro få blå mærker, når de slår sig på lårene af grin, men bortset fra det ...\n22. april, 2009 - 12:47\nOg den kære søde Heinrich forsøger at finde en metode, hvor dette religions fanatisme kan samleve med andre ikke-religiøst besatte.\nDet bliver spændende at følge den "kamp".\n22. april, 2009 - 12:49\n"Muligvis vil enkelte vantro få blå mærker, når de slår sig på lårene af grin, men bortset fra det ..."\nSådan har jeg det også nogle gange, når du sværger til dine profeter (Zahle o.a.) og dine hellige skrifter (Karnov o.a.) ;-)\nLige på nær, at de blå mærker har det med at fremkomme på pande, når jeg er nær eksplosionspunkter af frustration at hvad jeg anser for sund logik, i enkelte tilfælde tolkes på næsten surrealistisk vis.\nNå, jeg må hellere erklære udsagnet for godmodigt drilleri, før du får et raserianfald over mit kætteri ;-)\n22. april, 2009 - 12:58\n"Og den kære søde Heinrich forsøger at finde en metode, hvor dette religions fanatisme kan samleve med andre ikke-religiøst besatte."\nNå, nu er jeg så også blevet "sød". Jeg plejer at blive kaldt "venlig" og "tolerant". Ofte tror jeg, at det ord folk helst ville have valgt var "naiv", men det er da betænksomt med de pæne eufemismer.\nJa, nogen må jo forsøge at opføre sig ansvarligt og modent, og forsøge at lytte til hvad det er muslimer har på dagsordenen, hvordan tænker, hvad de mener, osv.\nAl erfaring viser, at sker det ikke, er der overvældende sandsynlighed for at den stadig pusten til ilden, leder til mistilling, had og vrangforestillinger, og i værste fald endog til undertrykkelse, segretion, pogromer, folkemord, borgerkrig eller krig.\njeg har det indtryk, at du og jeg trods alt har én fælles profet: Groucho Marx.\nÆret være hans minde samt hans tre hustruer - som dog ikke var simultane, men serielle.\nSe det var en mand, som berigede verden.\n22. april, 2009 - 13:03\nHeinrich, det var ikke for at fornærme dig, at jeg skrev sød.\nMen det er da sødt af dig, at du idelig forsøger at finde positive punkter i en debat, hvor nogle religiøst besatte konstant forsøger at finde beløg for deres adfærd, som de endda frakriver sig ansvaret for og i stedet tillægger en såkaldt gud at have udstukket reglerne for ders levevis og påklædning.\nJeg fedter ikke for dig og vi er også tit uening, men du har min respekt.\n22. april, 2009 - 13:13\n"jeg har det indtryk, at du og jeg trods alt har én fælles profet: Groucho Marx."\nBestemt. En af de helt store profeter :-)\nHvem kan stå for visdomsord såsom:\n22. april, 2009 - 13:18\n"Men det er da sødt af dig, at du idelig forsøger at finde positive punkter i en debat"\nJeg ser det mest af alt som en pligt. Det findes en talemåde om at evner forpligter...\nMen du har aldeles ret i, at jeg så langt foretrækker at blive kaldt "sød", fremfor så meget anden jeg bliver kaldt.\n22. april, 2009 - 13:25\nDet sjoveste Groucho Marx citat er dog:\n"“Q: What do you get when you cross an insomniac, an agnostic, and a dyslexic?\n22. april, 2009 - 13:34\nden kendte jeg ikke.\nDen er jo pragtfuld.\nJens Gegner Andreasen\n22. april, 2009 - 14:03\nDF sender den ene mere rabiate melding ud i æteren efter hinanden - altsammen i et mere og mere desperat forsøg på at stå som "Danskhedens Beskytter" og værn mod de fæle muslimer. Det er DF's "eksistensgrundlag" at sætte fjendebilleder op, på samme måde som det er Hamas'. Uden fjendebilleder intet DF. Desværre går det ud over alle os, der lever i gensidig respekt for hinanden - upåagtet religiøs og anden baggrund.\n22. april, 2009 - 16:30\nHensigten med tørklædet har aldrig været at undertrykke kvinden og kontrollere hendes drift . Men derimod et symbol på uafhængighed. Rent historisk har tørklædet symboliseret uafhængighed af mandens lyster og enorme skønhedskrav.\nTro det eller ej så er det et frivilligt valg for mange muslimske piger omhvorvidt de ønsker at bære hijaab osv.\nJeg kan ikke forstå hvorfor DF ikke bruger deres energi på noget andet istedet !!! hvorfor skal vi muslimere konstant kritiseres ...\nFør var det dommer sagen , OMG seriøst en hel unødvendig debat\nOgså denne hijaab episode\nOg nu flerkoneri , hvilket er ABSURD !!!!!\nHvad bliver det næste ????\nKan vi ikke alle respeketere hinandens forskelligheder og leve i harmoni? Eller skal jeg ( selvom jeg er født og opvoket her ) udvandre til et andet land bare fordi at jeg er muslim ???\n22. april, 2009 - 16:52\nAt tørklæder skulle signalere frihed virker i dan grad uforståeligt.\nMen at man render rundt med kun en sprække til øjnene er helt uacceptabelt i min kultur.\nAt en dommer skulle kunne fungere i et retssal med sit tilhørende ufrie hovedklæde og signalere frihed, virker totalt uforståeligt.\nMen tænk på en kvindelig pasbetjent med maske for ansigtet. Morsomt ikke sandt?\nMan kan ikke kræve retpekt for sin absurde og totalt mærkværdige påklædning, hvis den er betinget af hensyn til mænds fortolkning af nogle religiøse fantasier.\n22. april, 2009 - 17:08\n"Hensigten med tørklædet har aldrig været at undertrykke kvinden og kontrollere hendes drift ."\nNu er det altså den fuldstændige maskering, vi snakker om her.\nVil du i fuldt alvor påstå, at fuldstændig maskering er et udtryk for den højeste frihed? Aldeles selvvalgt? Og uden nogen som helst forbindelse med kønslig undertrykkelse?\nVil du også i fuldt alvor påstå, at fuld maskering er en fornuftig, god og praktisk ting, når man ønsker at leve i Danmark anno 2009?\n22. april, 2009 - 17:23\nDu har ret i tørklædet kan fortolkes som et frihedssymbol, det er et rigtigt godt argument.\nDet drejer sig imidlertid om at om at de ca 10.000 til 20.000 muslimer der er her i landet og som er antidemokrater skal forstå og acceptere at demokratiet under alle omstændigheder er første prioritet. og at de derfor explicit og uden omsvøb tager afstand til politisk islam, altså explisit tager afstand til sharia, på samme måde som den traditionelle protestantiske danske folkekirke har måttet gøre.\nHvis du mener at du har taget anstand til flerkoneri, så har du allerede taget afstand til dele af koranen, hvilket bliver betragtet som kætterisk af de kompulsive muslimer.\nNej det behøver du ikke, men for at undgå viderere kritisering skal, ikke bare du, men alle muslimer forstå at de først er velkomne når de er demokrater, og jo længere tid der der går, jo sværere bliver det at undgå dansk folkepartis indflydelse.\n23. april, 2009 - 10:48\nHvis en kvinde ikke har lyst til at bedømmes ud fra udseende og vælger at tildække sig selv .. så er det et valg HENDES EGET VALG . Det har da ikke noget med kvindeundertrykkelse at gøre ... ?\nJa det er måske kvidneundertrykkelse i jeres øjne da det er noget som I ikke kan forholde jer til .... Og det er jo så nemt at bruge ordet UNDERTRYKKELSE.\nHvis en kvinde ikke har lyst til at være en del af en udseendefiksering og udseenderæs som er på modenutildags ( plastikoperationer og makeovers )så skal hun da have lov til det ......\nMig bekendt er der mange kvinder som lever i depression pga manglende selvtillid og måske fordi de tror at de ikke er lækre nok... Og har vi nogel kvinder som ikke har lyst til at vise sig selv i offentlighed , skal de da have lov til det ..\nNår en muslimsk pige derfor frivilligt vælger at bære hovedbeklædning af religiøse årsager, så må det derfor ikke betragtes som en provokation, med mindre man naturligvis er mandlig repræsentant for det udseendefikserede samfund, eller hvis man er blandt de fortrinsvis kønne kvinder, som har valgt at indpasse sig til mandeverdens ældgamle undertrykkende dagsorden.\nSomsagt der skal være plads til os allesammen uanset hudfarve og religion.\nHvorfor er det lige at du bringer Sharia ind i det her ? Mig bekendt er der ingen muslimere som vil have indført sharia her i Danmark.\nUdoverdet så tager jeg ikke afstand for koranen. Jeg mente bare at hvorfor bliver der altid taget åndssvage emner op i medierne ??? Er der virkelig ikke andre fornuftige ting at skrive om ??? Hvorfor skal der være en konstant hetz imod muslimere ?\n"Nej det behøver du ikke, men for at undgå viderere kritisering skal, ikke bare du, men alle muslimer forstå at de først er velkomne når de er demokrater, og jo længere tid der der går, jo sværere bliver det at undgå dansk folkepartis indflydelse."\nNå så kan jeg ligesågodt pakke mine ting .... Vi er jo alligevel en minoritet ... plat eller krone .. det gør alligevel ingen forskel ...\n23. april, 2009 - 10:54\nHar vi ikke religionsfrihed her i dk ? Jeg tror bare at den er mere formel end reel ....\n23. april, 2009 - 10:59\nden mest nærliggende forklaring på, at kvinder skal være totalt maskerede, forekommer umiddelbart, at de er pressede til at leve på denne i vort samfund groteske måde. At de er undertrykte af deres mænd, af religionen og måske også af deres mødre og veninder. At de i øvrigt besidder en mangel på frihed, som tangerer en slavetilstand.\nVil du i fuldt alvor påstå, at fuldstændig maskering er et udtryk for den højeste frihed? Aldeles selvvalgt? Og uden nogen som helst forbindelse med kønslig og religiøs funderet undertrykkelse?\n23. april, 2009 - 11:17\n"Hvis en kvinde ikke har lyst til at bedømmes ud fra udseende og vælger at tildække sig selv .. så er det et valg HENDES EGET VALG . Det har da ikke noget med kvindeundertrykkelse at gøre ... ? "\nNå, er det derfor kvinder maskerer sig selv totalt? Magen til bort- eller søforklaring, skal man vist lede længe efter. Det er jo det pure opspind, udtænkt til lejligheden.\nTag f.eks. denne passage:\n"Hvis en kvinde ikke har lyst til at være en del af en udseendefiksering og udseenderæs som er på mode nutildags ( plastikoperationer og makeovers )så skal hun da have lov til det ......"\nDu glemmer her ganske bekvemt, at burka, niqab og så videre er ældgamle og derfor i sagens natur intet som helst har med en moderne skønhedsdyrkelse at gøre. "nutildags" !!\n"Mig bekendt er der mange kvinder som lever i depression pga manglende selvtillid og måske fordi de tror at de ikke er lækre nok.."\nNå, niqab og burka er også præventive midler? De skal forhindre depression? Jamen, hvor groteske påstande kan man dog finde på at fremføre!\nNæ, den fuldstændige maskering er en ældgammel tradition (hvad du jo udmærket ved), led i et kvindeundertrykkende, patriarkalsk system, som kvinder presses ind i af mænd, mødre, religiøse ledere og måske også andre kvinder.\nUhyggeligt, at nogle kvinder i dagens Danmark lever under forhold, der vækker mindelser om slaveri.\n23. april, 2009 - 11:31\nHans J Lassen\nDet er slaveri i dine øjne måske... men ikke set med muslimske øjne :)\nDu behøver jo ikke at hidse dig op søde ven .. Jeg siger bare at der skal være plas til os alle ... Men du er måske ikke enig?\nJeg går ikke selv i niqaab men jeg forstår godt hvorfor andre kvinder gør det ...ligesom jeg godt kan forstå hvorfor der er den del der godt kan lide at drikke sig hammerstiv og ligge med tømmermænd den næste dag :)\n23. april, 2009 - 21:59\nHvorfor skulle det være nødvendigt for kvnder at gemme deres frihed til at undgå at blive opfattet som sex objekter?\nHvorfor skal kvinder beklædning signalere sex eller afstand til sex?\nHvorfor tænker muslimer konstant på beklædningens seksuelle signaler? Og altså kun kvindernes seksuelle signaler?\nDet er forkert, at forestille sig, at man kan gemme sig bag gevanter, gøre sig usynlig og så forlange, at man bliver bedømt ud fra sit udseende alligevel.\nIkke at man vil kigges på men heller kigges forbi.\nHvordan skal man så se mennesket (kvinden) og bedømme det?\nJeg opfatter det, som et signal fra muslimske kvinder i deres hjemlands traditionelle dragt, at de vil være her men som et intetkønsvæsen.\nOg det finder jeg undertyrykkende for kvinder sålænge mænd ikke er underlagt samme restriktioner om at være usynlige som mænd.\nNej til tildækning i religiøst øjemed\n23. april, 2009 - 22:00\nNej til tildækning kun af kvnder af religiøse årsager i det offentlige rum.\n23. april, 2009 - 22:04\nHvorfor kan du godt forstå de kvinder der går niqab?\nHvad er fordelen med denne beklædning i Danmark?\n23. april, 2009 - 23:00\nBortset fra at flere kvinder der bærer disse beklædninger lider af akut d-vitamin mangel, der kan medføre fysisk svækkelse i mere sjældne tilfælde alvorlige sygdomme, netop fordi der er langt mindre sol her end i niqaab'ens lande jeg godt se din pointe vedr. frigørelse fra seksuel bedømmelse.\nEftersom du ikke selv bærer disse klædestykker, bekræfter du også din evne til at forstå andres overbevisning mht emnet.\nEfter min bedste overbevisning er beklædning kun af sekundær betydning, mens andre religiøse meninger er af langt alvorligere karakter fordi de i nogle tilfælde går ud på at afskaffe vores allesammens ret til at påvirke lovgivningen til fordel for en religiøs lovgivning, hvilket fylder danskeren med en altomfattende mistro.\nKvinder i vesten har på grund af feminismen smidt tørklædet som du ved, og derfor opfatter dette som undertrykkende på grund af tidligere tiders tilsvarende tildækning her i vesten.\nFor at fjerne fokus fra den sekundære beklædning, og henlede opmærksomheden på den primære grund til at kritisere politisk islam, og iøvrigt al anden diktatur, er det efter min mening helt essientielt at i gentagende og vedholdende bekræfter at i er demokrater, for at vinde den nødvendige respekt for at i kan trives her med jeres religion.\n24. april, 2009 - 06:55\nMona & Hans,\nnår Frida skriver, som begrundelse for burka og tilsvarende total maskering:\n"Hvis en kvinde ikke har lyst til at være en del af en udseendefiksering og udseenderæs som er på mode nutildags ( plastikoperationer og makeovers )så skal hun da have lov til det ....."\nså er det rent humbug og svindel. Det er jo ikke derfor, kvinderne maskerer sig totalt, og det er vi alle sammen klar over. Det er en begrundelse, hun finder på til lejligheden, det pure opspind, som intet har med virkeligheden at gøre. Jeg fatter ikke, at nogen kan være så naive, at de hopper på den!\nNiqab og burka stammer jo da også fra en tid, hvor plastikoperationer og makeovers (hvad det så end er) overhovedet ikke var opfundet! Hvad mon så begrundelsen var dengang?\nDet er denne ældgamle, patriarkalske og kvindeundertrykkende kultur, som nu bliver ført videre i det 21. århundredes Danmark.\n24. april, 2009 - 08:29\n"[...] så er det rent humbug og svindel."\nDet er fair nok, at Frida og sikkert mange andre, synes at kvinders fokus på deres udseende, er overdrevent, og sender uønskede signaler. Heldigvis har de stadigt friheden til at vælge noget andet, og de eneste alternativer er ikke traditionelle klædedragter fra fjerne lande.\n24. april, 2009 - 23:18\nDet er en mærkelig kønsfiksering på kvindekønnet, som muslimer frremkommer med.\nAlt hvad angår kvinder skal måles efter seksuelt målebånd. Derfor skal de helst være annonyme åbenbart.\nMen mænd der er muslimer kan frit rende rundt uden at tage hensyn til deres udtryksmåde eller sekxuelle signaler.\nOg at nogle kvindelige myuslimske skribenter synes, at det er ok på deres medsøstres vegne, at de skal gemmes væk, fordi de ønsker at være fri for at blive kigget på - ja så undres jeg.\nJeg hader ikke islam, jeg forstår det ikke og vil heller ikek forstå det, men jeg forarges over at der er så stor forskel i behandlingen af det ene køn på bekostning af det andet køn. At der ikke er ligeværd og ligeret.\n25. april, 2009 - 03:36\nSvaret er, at det er der åbenbart nogle der mener, at de kan.\nSå er vi tilbage ved spørgsmålene, nemlig:\n1) er det generelt lovligt at gennemføre et religiøst ægteskab, der ikke er verdsligt?\n2) krænker denne praksis 24 års reglerne?\n3) kan en imam der har lov til at gennemføre verdslige ægteskaber, have lov til at gennemføre religiøse ægteskaber, der ikke registreres som verdslige?\n25. april, 2009 - 10:32\nPunkt 3 NEJ\n25. april, 2009 - 10:38\njeg håber du har ret mht. mit pkt. 3. Jeg mener det er indlysende at de er burde være uacceptabelt, men hvad siger loven om det? Er det ulovligt?\n25. april, 2009 - 12:11\ntil punkt 1, som din henvisning går på:\nI dansk ret er der som udgangspunkt aftalefrihed.\nSå en mand og en kvinde kan godt indgå en aftale med hinanden om at blive velsignet af en imam (eller hvad sådanne tumber nu foretager sig) og derefter leve sammen i, hvad de over for hinanden og deres muslimske familie opfatter som en slags ægteskab.\nSådanne aftaler har ingen som helst gyldighed i forhold til danske love, såsom arveloven, retsvirkningsloven, ægteskabsloven og hvad der nu ellers findes af relevante bestemmelser.\nDe giver ikke de rettigheder (og pligter), som følger af et regulært ægteskab (eller registreret partnerskab), og er derfor juridisk set et plumret foretagende, som man må finde højst betænkeligt.\nOg aftaler har i øvrigt slet ikke gyldighed, hvis de er indgået under tvang (se f.eks. § 29 i aftaleloven) eller hvis vilkårene i aftalen er klart urimelige (aftalelovens § 36), hvad man nok kunne forestille sig, set i relation til dansk ægteskabslovgivning.\nDet er således temmelig tvivlsomt, om en ung, evt. meget ung, pige ved en sådan ceremoni gyldigt kan forpligtes til at følge sharias regler.\nDesværre varer det en del år endnu, før jeg bliver advokat (hvis jeg da ikke vælger folkepensionen i stedet!), men jeg førte gerne en sag for en sådan udnyttet pige og imod sharia.\nPS. Nooreddin har som sædvanlig ikke fattet en skid og misforstår totalt dit spørgsmål nr. 1. Typisk for ham at undervurdere folk: han tror sgu, at du ikke ved, at imamer og andre guruer kan få myndighed til at vie folk med juridiske (verdslige) konsekvenser.\n25. april, 2009 - 12:17\npunkt 2: uden betydning. En sådan ceremoni har ingen retsvirkning. Det har kun en decideret vielse, uanset om den foretages af en imam, en skibskaptajn, en giftefoged eller biskoppen i Ribe.\npunkt 3: det vil jeg anse for højst tvivlsomt. Mon ikke imamen ville miste sin autorisation, hvis han begyndte at lave småfuskeri, så folk ikke kunne skelne mellem et rigtigt ægteskab og den muslimske uatoriserede? Især da, hvis den sidste blev brugt for f.eks. at omgås aldersregler og andre regler.\nJo, jeg er temmelig sikker på, at der ville falde tungt egebrænde ned over en sådan imam.\nRelevant er muligvis, sådan generelt, dette: http://www.familiestyrelsen.dk/7/vielse/2/\n25. april, 2009 - 13:11\ntak for kommentarerne vedr. pkt. 1. Jeg godtager, at det religiøse ægteskaber sandsynligvis hører ind under aftalelov o.a.\nMht. Nooreddin, så har han indlysende forstået emnet. Det var rent faktisk ham der gjorde opmærksom på dette mulige smuthul (som nu lader til at blive benyttet, om ikke til at omgå bigamiforbuddet, så 24 årsregel m.v.).\nJeg formulerede mit pkt. 2 noget uklart, ser jeg nu. Spørgsmålet var, om den skelnen mellem religiøse og verdslige ægteskaber som nævnt i punkt 1, kunne tænkes at være i særskilt med 24 årsregler, da den bevidste handling at alene gennemføre det religiøse ægteskab er en bevidst omgåelse af regler. Svaret er nok nej, hvis jeg selv må gætte på det rigtige svar.\nDet er også min fornemmelse, at en sådan praksis blandt imam vil kunne medføre alvorlige problemer ifht. dem selv, og deres fremtidige mulighed for at fungere som imam (eller i det deres ret for at forestå ægteskaber). Måske kunne et sådant tillidsbrud fra nogle imamers side også betyder, at det ville medføre sanktioner eller krav til trossamfundet, f.eks. om at skærpe tilsynet med at statens regler overholdes. Jeg juraen i noget af dette har jeg ikke fundet frem.\nUd over Nooreddins aldeles relevante pointe om, at der er en forskel mellem godkendte trossamfund, og anerkendte trossamfund, i denne sammenhæng.\n25. april, 2009 - 13:18\nJohann Toft Kolberg\nHvad mener du med kulturelt ligeværdig? Hverken politisk eller religiøst er islam ligeværdig med danske forhold.\nIslam er klart politisk middelalderlig og religiøst set er den underlagt reglerne i grundloven. Noget helt andet er islams private psfære hvor muslimer naturligvis har lov til at være hvad de har lyst til - her kan man tale om ligeværd.\nEndelig er alting ikke DF's skyld, sagt af en modstander af DF, og ja venstrefløjen har en hel del kameler de er nødt til at sluge før vi kommer videre, godt at det sker.\nDet er glædeligt at politikerne indser at udvisning er en virkningsfuld præventiv mulighed i en lang række situationer, men yderst beklageligt og kritisabelt at det ind imellem rammer de forkerte.\n25. april, 2009 - 14:02\nTak for svaret. Jeg må sige at du har lært cut and paste funktionen.\nDer er jo ikke tale om at skaffe sig af med alle muslimer - heller ikke at ikke vil tage ved lære på de områder hvor vi selv kan bruge fornyelse.\nDet der er tale om at dem af de muslimer m.f. nyankomne der ikke forstår at demokratiet er et absolut krav til deres tilstedeværelse, er ikke, og vil ikke blive accepteret her i landet.\nFor at holde perspektivet, vil jeg nævne at det efter danmarks statistik drejer sig om ca 10 procent af muslimerne der kan mistænkes for at være er antidemokrater.\n25. april, 2009 - 14:27\nJammen så tror jeg vi forstår hinanden.\nJo jeg finder det iorden at også venstrefløjen hen ad vejen tager ved lære, og jeg kan da også se det morsomme at de, ind imellem, er lidt langsomt opfattende.\nPolitik er en beskidt affære, og en forklaring på at venstrefløjen har været så smalsynet på dette område, på trods af deres veludviklede sociale forståelse, kan måske ses i deres traditionelle had til højrefjøjen.\nSå længe folk er demokrater er det alles ret at forstå verden ud fra deres egen forudsætning.\n25. april, 2009 - 17:26\nOg jeg vil vove den påstand, at en kvinde iført noget,hvor man kun kan se øjenene ikke kan være pasbetjent i lufthavnen. eller hvilken som helst betjent i øvrigt.\nNej sådanne bekklædningsgenstande er ikke acceptable i vores kutur i Danmark.\nVi vil se hvem vi taler med og hvordan det opfattes og virker.\n25. april, 2009 - 22:52\nEr der ikke flere varianter a niqab'en, bl.a. nogle det ikke blot er øjene der synlige? Og i så fald, er de heldragter somaliske kvinder ofte går i, niqabs; eller kaldes de noget andet?\n26. april, 2009 - 12:05\nTak for informationerne, Nooreddin.\nJeg må stadig melde pas. Jeg kunne godt gætte på et tal, men har ingen kilder.\n26. april, 2009 - 12:48\ndet er vel heller ikke din opgave at levere Nooreddin et tal?\nHvis han mener, hvad han åbenbart gør, at antallet (kvantiteten) er vigtigt, kunne han jo selv forsøge at finde ud af det.\n26. april, 2009 - 13:13\njeg formoder, at Nooreddins udfordring (til andre) er om der er nogen der kan sige noget kvalificeret om omfanget.\nJeg forholder mig primært til det principielle i de fleste sammenhænge, og således også hvad angår de forskellige typer hoved og kropstildækning.\nProblemets natur kan vi sagtens debattere uden at kende til dets omfang, men det kan bestemt være relevant at vide, om der er tale om 15 personer eller 15.000.\nDesuden er det også interessant at vide, om der findes offentlig tilgængelig information om f.eks. antallet af niqab klædte i Danmark. Og i så fald, om debattørerne i denne debat kender til disse.\nForeløbigt er jeg den eneste der eksplicit har erkendt min uvidenhed hvad angår spørgsmålet.\n26. april, 2009 - 13:59\njeg havde mine grunde, nemlig at jeg jo efterhånden har luret Nooreddins luskede argumentationsform.\nHan har tidligere brugt en sådan form: jamen, den der afghanske lov, det er sikkert det rene opspind. Ingen ved jo i virkeligheden, om det er en realitet. Når det så viser sig, at der er tale om en realitet, så finder han på nye udflugter.\nFørst prøver han at mistænkeliggøre folks udsagn, også velrenommerede personers (jeg tænker her ikke på mig selv). Når den ikke holder længere, så falder han tilbage på andre tricks.\nNu er han ude på at neutralisere kritikken af den totale maskering ved at lirke sagen derhen, at i virkeligheden er der jo så godt som ingen, der går i burka eller niqab. Så det kan jo ikke rigtig være noget problem. (Cirka samme metode, som Per Thomsen har brugt i sin afvisning af kritikken af HuT, pudsigt nok.)\nJo, jo, han har sine metoder. Men de virker ikke over for en gammel ræv som mig.\nHan prakker således altid og konsekvent bevisbyrden over på andre, forlanger dokumentation af andre, men giver aldrig selv nogen, heller ikke på opfordring. Det eneste han stort set gør, er at svine folk til.\nPrøv for i øvrigt at læse hans seneste indlæg, rettet til mig ovenfor. Og foretag en kvalitetsvurdering.\nAt du overhovedet kan have bare en smule respekt for den mand, fatter jeg ikke.\n26. april, 2009 - 14:18\n"At du overhovedet kan have bare en smule respekt for den mand, fatter jeg ikke."\nNej, det gør du tydeligvis ikke. Der er også debatører der har undret sig over at jeg respekterer dig, men det får mig naturligvis ikke til at ændre på, at det er mig selv der træffer beslutning om hvem jeg vælger at respektere eller ej.\nJeg har endnu engang læst hvad du mener om Nooreddins debatform m.v. Det var ikke nødvendigt, for du har givet udtryk for dette tidligere, og jeg er sædvanligvis rimeligt god til at huske :-)\nBlandt andet husker jeg også, at samtlige tidligere forsøg på at opfordre til selvbeherskelse, tolerance, accept, forsoning og lignende, har været omsonst. Jeg undlader derfor de moralske o.a. formaninger i denne omgang. ;-)\n26. april, 2009 - 14:25\nog hvor mener du, at min kritik af Nooreddins debatform er afgørende forkert?\n26. april, 2009 - 14:36\njeg er sikker på, at du aldeles misforstår Nooreddins tilgangsvinkel, hans ærinde og meget andet.\nHvis jeg troede på, at jeg kunne hjælpe dig til at forstå det, forsøgte jeg gerne på det. Det har jeg som bekendt forsøgt ad flere omgange, men uden held.\nHvis jeg ikke bryder mig om andres måde at debatere på, plejer jeg at kunne finde ud af helt på egen hånd.\n26. april, 2009 - 14:37\nplejer jeg at kunne finde ud af at udtrykke det, helt på egen hånd.\n26. april, 2009 - 14:43\ndu ønsker altså ikke at svare på, hvor min kritik konkret er fejlagtig. Det må jeg så tage til efterretning.\n26. april, 2009 - 15:02\nHans Jørgen Lassen, det kan jeg godt svare på: din kritik er fejlagtig, fordi den overhovedet ikke berører den kontekst, der er på spil. Den er ved siden af!\n26. april, 2009 - 15:09\nkunne du illustrere din blatante påstand med et par eksempler? Eller er du lige så uvederhæftig som Nooreddin?\nGiv venligst tre konkrete eksempler på kritik, jeg har anført mod Nooreddins debatform, og begrund, hvorfor kritikken skulle være irrelevant, ramme forbi eller måske direkte være forkert.\nMen det kan du jo ikke ...\n26. april, 2009 - 15:22\nFor en ivrig debattør, som har trådt forkert så mange i denne tråd, og som også har været en ivrig skrigehals. Så indrømmer du nu over for os alle, at fakta og statistik ikke har meget værdi i din verden. Du vil hellere tale i hypoteser og forvirre alle med indbildning og fantasi.\nIgen har trådt mere forkert end en religiøst-politisk fanatiker som dig. Det er egentligt utroligt at nogen overhovedet gider sig til at tale med en diktatur- og dødsstraf tilhænger.\nDu tager klart prisen som den mest indbildske pseudo politiske agitator af alle, og ikke eneste gang har du fremlagt anden dokumentation end henvisninger til dit eget vrøvl.


[SKRIDSIKRING - HVORFOR OS?] SIKRE GULVE - Skridsikring af gulve, gulvsikring, kemisk skridsikring, glatte gulve bliver skridsikre, f� et godt tilbud p� sikring af Jeres glatte gulve, l�sning for glatte gulve, sikring af glatte flisegulve, sikring af glat\nHvorfor os? Ny side 1\nGanske kort fordi det er bedst at forebygge... Og fordi, v�de gulve kan g�res til sikre gulve!\nSikregulve.dk har rettighederne til et unikt produkt til kemisk skridsikring af glatte gulve i Danmark. Vi er import�r og forhandler af Safe Grip, et produkt der er udviklet og produceret i England. Det har st�et sin pr�ve som en effektiv l�sning til glatte gulve i store dele af verden, i mange �r. S� vi har producenten i ryggen, hele vejen, hvilket betyder tryghed for dig som kunde.\nLigeledes tilbyder vi et enest�ende serviceprogram efter behandlingen. Vi kan skr�ddersy en l�sning til jer, som netop d�kker jeres behov. P� den m�de kan I altid v�re sikre p� at jeres gulve lever op til den standard I �nsker, s� b�de jeres personale, kunder og g�ster er p� sikker grund.\nSafe Grip kan anvendes p� gulve som fliser, klinker, marmor, beton, terazzo, og desuden emalje.\nBADE- OG OMKL�DNINGSRUM\nPOOL OMR�DER / SV�MMEHAL\nSLAGTER / BAGERI\nSkridsikring af pool omr�der / sv�mmehal


Macron om Danmark: Vores venskab er specielt i kraft af jeres kongefamilie - TV 2\nMacron om Danmark: Vores venskab er specielt i kraft af jeres kongefamilie\n28. aug. 2018, 16:59\nMacron: Frankrig og Danmark har altid været venner\nMacron mener, at Danmark og Frankrig har et særligt forhold, ikke mindst i kraft af den danske kongefamilie.\nBåndene mellem Frankrig og Danmark er meget stærke og går langt tilbage i tiden.\nDet hæftede den franske præsident, Emmanuel Macron, sig ved tirsdag på et pressemøde efter et møde med statsminister Lars Løkke Rasmussen (V).\n- Vores forhold og venskab er så stærkt, som det har været.\n- Jeg er blevet fortalt, at Frankrig aldrig har været i krig mod Danmark.\n- Vi har været venner for altid, og venskabet er endnu mere specielt i kraft af kongefamilien. Derfor er jeg meget glad for at være her i dag, sagde den franske præsident med henvisning til prins Henriks franske ophav.\nStørre militært samarbejde\nMacron opfordrede også til, at det dansk-franske venskab bliver udbygget endnu mere, blandt andet i form af et større militært samarbejde.\nLøkke kvitterede for de pæne ord og opfordrede samtidig til, at EU-samarbejdet bliver endnu tættere fremover. En holdning, som Macron deler.\n- Vi er enige om, at EU skal være så tæt på borgerne som muligt, og borgerne skal kunne regne med, at EU leverer løsninger på de områder, hvor man kan forvente det, sagde Løkke med henvisning til blandt andet miljø, frihandel og migration.\nDet franske præsidentpar var tidligere tirsdag på Kastellet for at lægge en krans ved monumentet for Danmarks internationale indsats.\nSenere tog dronning Margrethe officielt imod de franske gæster på Amalienborg, og tirsdag aften er der gallataffel på Christiansborg Slot.\nTirsdagen bød også på et besøg ved Krudttønden. Kulturhuset blev kendt i den danske offentlighed efter terrorangrebet i København i begyndelsen af 2015. Den forhenværende franske ambassadør François Zimeray var en af dem, der var med til arrangementet om ytringsfrihed i Krudttønden, hvor den 55-årige filminstruktør Finn Nørgaard blev dræbt.\nOnsdag går turen videre til Finland efter et arrangement i Skuespilhuset.\nDet er første gang siden 1982, at en fransk præsident er på statsbesøg i Danmark.


folketidende.dk - Lolland og Falster samlet et sted - Forside - WeekendTid - Verdens mindste museum?\nVerdens mindste museum?\n19. november 2019 kl. 06:00 Af Jørgen Lind\nKun otte personer kan komme ind ad gangen i Hasse & Tage Filmmuseum på Torvet i den skånske by Tomelilla lidt nord for Ystad.\nMuseet må være et af verdens mindste museer, men kalder sig selvbevidst for "verdens største Hasse & Tage museum".\nDe 15 kvadratmeter er spækket med minder om det kendte svenske revy- og filmpar Hasse Alfredson og Tage Danielsson, som også vandt sig et stort publikum i Danmark. Herhjemme var deres største succeser spillefilmene "Æblekrigen" og "Den enfoldige morder".\nMuseet har til formål "at sprede den fantasi og glæde, men også eftertanke, som de to kunstneres film står for".\nAt museet er åbnet i netop Tomelilla, skyldes, at kommunen engang var Sveriges Hollywood, hvor talrige film blev indspillet.


Valley Anas Acuta grønlandsk kajak - KajakHuset.dk\nValley Anas Acuta glasfiber grønlænderkajak\nSmuk grøndlandsk inspireret kajak.\nValley Anas Acuta appellerer til roere der søger den oprindelige grønlandske fornemmelse i en kajak. Her kommer man ikke tættere på den originale grønlandske skindbeklædte kajak, og oplevelsen af at ro den ægte vare. Tiul den mindre roer fungerer den en godt som turkajak, som mellemstor og større roer er det er herlig dags- eller weekend kajak. Er man et rigtigt legebarn i en kajak, så har Anas Acuta også stort potentiale som både surf- og rullekajak.


Kvæget | Bikubenfonden\nMød kvæget i Svanninge Bjerge\nDa isen trak sig tilbage efter sidste istid, indvandrede store planteædere, og de var med til at præge landskabet ved at skabe en dynamik mellem skov og lysåben natur med deres græsning og slid på landskabet. De store planteædere spillede en stor rolle i de lyskrævende arters overlevelse. I dag er der mangel på de store, vilde planteædere, der er vigtige for at sikre landskabsudvikling og mangfoldighed i naturen. I området med vild natur i Svanninge Bjerge finder kvæg af racen Welsh Black derfor føde hele året rundt. Kvæget udgør en væsentlig del af områdets naturudvikling og landskabspleje.\nRacen er nøje udvalgt på grund af dens hårdføre natur og venlige sind. De kan græsse året rundt, er rolige og omgængelige og derfor egnet til områder, hvor der færdes gæster i naturen.\nKVÆG Fremmer biodiversiteten i vildskoven\nKvæget er med til at fremme biodiversiteten i Svanninge Bjerge på flere forskellige måder.\nDeres græsning sørger for lys til skovbunden, og er bl.a. er medvirkende til, at overdrevet ikke springer i skov. Der opstår det, som vi kalder et mosaiklandskab, hvor skov afløses af lysåbne områder.\nDeres græsning udpiner langsomt jorden, så plantearter, der er tilpasset næringsfattig jord kan få fæste.\nDe græsser langs og i vådområder og sørger derfor for, at vådområderne ikke vokser til.\nDe slider på områdets træer og buske ved at spise, gnubbe og trampe på dem. Stikkende planter som tjørn, enebær og slåen overlever lettere dette slid, og kendetegner derfor ofte næringsfattige afgræssede områder.\nDe slider på landskabet og graver huller til gavn for insekter og planter, der kan spire frem her.\nKvæget græsser ikke omkring deres gødning, og her opstår der fristeder, hvor blomster og urter får plads\nKokasserne tiltrækker i sig selv forskellige insekter.\nFlokstørrelserne er afpasset hver indhegnings størrelse, og vi forsøger at ramme områdets bæreevne, så der er lige nøjagtig nok foder til dyrene om vinteren, hvor de ikke tilskudsfodres. I stedet spiser både af græs og mindre velsmagende planter som lysesiv, pilegrene m.m., der konkurrerer med mere spændende planter.\nNår sommeren kommer med lys og varme, sætter plantevæksten fart på, og de relativt små flokke kvæg kan ikke spise op. Vinteren igennem har kvæget spist af de vækster, der om sommeren konkurrerer med fx de blomstrende urter, og derfor ser vi nu en eksplosion af forskellige blomster i området. Kvægets indflydelse på naturen giver mere variation, og det giver gode forhold for flere slags insekter, og dermed også flere af de insektædende fugle. Langsomt kommer nye og mere specielle arter af planter og dyr igen, men det tager mange år, hvor dyrene skal græsse kontinuerligt.\nWelsh Black kvæget i Svanninge Bjerge. Foto: Casper Tybjerg\nGravhul i Svanninge Bjerge. Foto: Caroline-Marie Vandt Madsen\nKvæg i vildskoven. Foto: Caroline-Marie Vandt Madsen\nWelsh Black ko i sneen. Foto: Anders Pedersen\nWelsh Black kvægets kokasse. Foto: Caroline-Marie Vandt Madsen\nWelsh Black ko med GPS. Foto: Anders Pedersen\nWelsh Black ko i skoven. Foto: Caroline-Marie Vandt Madsen\nKVÆG, BIODIVERSITET OG KLIMA\nMålet i Svanninge Bjerge er at fremme udviklingen af vild natur og en højere biodiversitet (Læs mere om vores vildskovsprojekt her. Welsh Black-kvæget er med deres påvirkning væsentligt for den udvikling.\nKvæg udleder en større mængde drivhusgas end mange andre dyr, fordi de er drøvtyggere. Ligesom kvæget er hjorte også drøvtyggere, og derfor er de meget effektive til at udnytte deres føde. Særligt skove, hvor de naturlige processer får lov til at forløbe uforstyrret, optager kulstof og fungerer som værdifulde kulstoflagre. Med projektet ”Vildskov i Svanninge Bjerge” og en række biodiversitetsfremmende tiltag håber vi, at de naturlige processer i skoven er kickstartet. Den naturlige foryngelse af skoven er én af disse naturlige processer, der bl.a. er muliggjort ved kvægets græsning og slid på landskabet.\nKVÆG MED HALSBÅND\nDu kan møde kvæg med halsbånd på i Svanninge Bjerge. I hver flok er der et eller to dyr med halsbånd på. Halsbåndet, der ikke generer koen, har monteret en lille gps-sender, som giver information om, hvor koen – og dermed også flokken er og har været. Det giver os viden om kvægets vandringsmønstre i området, og data bliver også anvendt af forskere fra Syddansk Universitet.\nVi ønsker at blande os så lidt som muligt i kvægets liv, så de kan leve et liv, der er så tæt på deres naturlige som muligt - men vi har stadig et ansvar over for dem. For at leve op til den gældende lovgivning, tager vi derfor en række forholdsregler i Svanninge Bjerge. Kvæget har fx altid adgang til frisk vand, mineraler og et tørt leje. Foldene i Svanninge Bjerge er så store, at kvæget året rundt kan finde arealer med græs, der ikke er trådt op\nKvæget kan godt være sultent om vinteren, og så spiser de i bund af alle de vækster, som vi gerne vil have mindre af, men de må ikke sulte. Derfor holder vores kyndige medarbejdere øje med kvæget hver dag året rundt for at tage hensyn til dyrenes trivsel. I forhold til deres vurdering, samt den optimale udvikling af naturen i området, tilpasser vi antallet af kvæg. Du kan læse mere om rammerne for naturkvæget i Svanninge Bjerge her.\nVi har fået mærket Anbefalet af Dyrenes Beskyttelse, der sikrer en høj dyrevelfærd.\nDu har mulighed for at købe kødet fra naturkvæget i Svanninge Bjerge eller fra det ekstensive landbrugsområde Høbbet. Vester Hæsinge Slagterforretning står for slagtning, udskæring og pakning. Du kan afhente kødet hos Vester Hæsinge Slagterforretning, Birkevej 37, 5672 Broby.\nKødet sælges bl.a. hakket eller i pakker à 10 og 20 kg. med blandede udskæringer. Pakkerne indeholder både bøffer, hakket kød og stege (ingen større ben). Derudover har vi sæsonvarer som grillpølser og vi kan i nogle tilfælde også efterkomme særlige forespørgsler.\nHar det interesse, kan du bestille gennem Høbbet A/S\nSALG AF DYR TIL AVL OG GRÆSNING\nVi sælger særligt udvalgte ungtyre avlet på de bedste walisiske og tyske blodlinjer til avlere. Enkelte køer og kvier kan evt. medfølge. Alle er hovedstambogsførte. Desuden sælger vi kvæg til græsningslaug.\nVed interesse kan du kontakte driftsleder Anders Pedersen herunder.


Institut for Menneskerettigheder: Kontrollen med det offentliges AI skal styrkes | Version2\nBorgernes rettigheder skal beskyttes bedre, når offentlige myndigheder benytter kunstig intelligens. Institut for Menneskerettigheder giver i ny rapport konkrete anvisninger til, hvordan det bør gøres.\nTania Andersen@AndersenTania Tirsdag, 19. oktober 2021 - 10:08 1\nRammerne og lovgivningen er ikke fulgt med det offentliges brug af kunstig intelligens.\nDerfor er der brug for mere kontrol – især i situationer, hvor brugen af kunstig intelligens kan have stor betydning for borgernes rettigheder og retssikkerhed. Sådan lyder hovedkonklusionen i en ny rapport fra Institut for Menneskerettigheder, som skal vejlede det offentlige i brugen af kunstig intelligens, når der træffes afgørelser.\nInstituttet opfordrer til at øge kontrollen ved blandt andet at indføre et offentligt register over alle myndigheder, der gør brug af kunstig intelligens, og generelt styrke tilsynet med myndighederne og stille højere krav om åbenhed.\nInstitut for Menneskerettigheder anbefaler at:\n• Justitsministeriet med inddragelse af Datatilsynet og Digitaliseringsstyrelsen udsteder en vejledning om offentlige myndigheders brug af profileringsmodeller med fokus på de rettigheds- og retssikkerhedsmæssige udfordringer ved modellerne.\n• Justitsministeriet med inddragelse af Datatilsynet, Digitaliseringsstyrelsen og Folketingets Ombudsmand sikrer et styrket samarbejde på tværs af de tilsyns-, rekurs- og kontrolinstanser, der forventes at kontrollere myndighedernes brug af profileringsmodeller.\n• Digitaliseringsstyrelsen, som led i det fællesoffentlige arbejde med kommuner og regioner, opretter et offentligt register over samtlige offentlige myndigheders brug af profileringsmodeller rettet mod borgere.\n»Danske myndigheder er i fuld gang med at tage kunstig intelligens i brug for at effektivisere forvaltningen. Det kan der være mange gode grunde til, men det kan have alvorlige konsekvenser for borgernes rettigheder. Det er der slet ikke nok fokus på i det offentlige Danmark i dag,« siger Louise Holck, direktør for Institut for Menneskerettigheder, ifølge en meddelelse.\nRapporten indeholder konkrete anbefalinger til beslutningstagere og myndigheder, der bruger kunstig intelligens i sagsbehandlingen. Anbefalingerne skal sikre, at borgernes rettigheder og retssikkerhed altid garanteres, når det offentlige benytter sig af kunstig intelligens.\nKunstig intelligens må ikke svække borgernes rettigheder\n»I Danmark har vi en høj beskyttelse af borgernes rettigheder og retssikkerhed, og det skal vi blive ved med. Hvis danske myndigheder skal bruge kunstig intelligens i sagsbehandlingen, kræver det blandt andet bindende og ensartede minimumskrav og et effektivt tilsyn,« siger Louise Holck og tilføjer:\n»Det er muligt at bevare og styrke borgernes rettigheder i takt med, at forvaltningen digitaliseres. Men det kræver, at lovgivningen stiller krav til og sætter klare rammer for myndighederne. Og det kræver, at myndighederne er åbne om deres brug af kunstig intelligens og selv forholder sig kritisk til det,« siger Louise Holck.\nDer handler for eksempel om jobcentre, der bruger en profileringsmodel til at identificere ledige, som er i stor risiko for langtidsledighed.\nI rapporten fremhæves diskrimination som en af de store risici ved offentlige myndigheders brug af profileringsmodeller. Modellerne kan videreføre den diskrimination, der hele tiden har eksisteret i sagsbehandlingen. Men den kan også være med til at forværre problemet.\n»Det er let at tro, at modellerne er objektive, men de skævvrider og laver detaljerede profiler af borgerne, som kan få betydning for, hvilken hjælp og service hver enkelt får fra det offentlige. På den måde kan det for eksempel blive den enkeltes køn, etnicitet eller alder, der bliver afgørende for, om de får den støtte, de har brug for, og så kan der være tale om ulovlig forskelsbehandling,« siger Louise Holck.\n#1 Anne-Marie Krogsbøll 19. oktober 2021 - 17:41\nsom sædvanligt går vi lige i fælden.\nPå trods af alle advarsler, skal vi lige se, om ikke den går alligevel:\n"Der handler for eksempel om jobcentre, der bruger en profileringsmodel til at identificere ledige, som er i stor risiko for langtidsledighed."\nGad vide, om jobcentrene er bedre til det end Uber? Jeg tvivler.\nNår man har læst Cathy O'Neils "Weapons of Math Destruction", så har man mistet al tro på, at der kommer noget godt ud af algoritmetilgangen. Og Cathy O'Neil ved, hvad hun taler om. Hun er frafalden ekspert på området....


Sund afslutning på 2017 - Clasico\nSund afslutning på 2017\n30. oktober 2017 Redaktionen Livsstil\nVi nærmer os slutningen af 2017 med hastige skridt. Men før vi tager hul et nyt år, tager vi en slutspurt, hvor vi sætter turbo på sundheden med disse fem små tricks.\nStart din dag med olie og kaffe\nDen aparte blanding giver et stabilt blodsukker og en god mæthedsfornemmelse, og så øger den dit energiniveau. Det er kombinationen af koffein og mellemlange fedtstoffer fra smør og olie, som tilsammen skaber mirakler. Og eftersigende skulle kaffen også kunne give et vægttab, det indebærer blot, at du drikker kaffen som erstatning for morgenmad. Eksperter vil hævde, at du ikke vil føle sult, fordi fedtstofferne i Bulletproof Coffee giver dig en dejlig lang mæthedsfornemmelse.\nBulletproof kaffe hos eksempelvis Gló til 49 kr.\nTræn som i fremtiden\nAllerede nu er eksperterne ude med deres bud på, hvad der bliver populært i træningscentrene landet over. Og der er stor enighed om, at både quickfixes som HIIT-træning og fordybelse som yoga fortsætter med at toppe vores træningslister. HIIT-træning, hvor man træner hårdt i intervaller, men til gengæld yder sit ypperste, er fantastisk for dem, der ikke har så meget tid, men stadig vil sætte sundheden højt på dagsordenen. Yoga passer godt til dem, der gerne vil ned i gear i den travle hverdag – og faktisk ser det ud til, at flere og flere mænd er begyndt at dyrke sportsgrenen, der også styrker led og muskler og altså ikke kun er udstrækning og afslapning, som det sejlivede rygte ellers har sagt.\nEn løbetur på stranden klarer tankerne og humøret.\nBrug det kolde vejr til sund træning\nDu behøver ikke at pakke løbetøjet væk, bare fordi kalenderen siger vinter. Tværtimod faktisk. Den kolde årstid er perfekt til at få frisk luft, som man ofte ikke får nok af, når det er koldt udenfor. Vigtigst er blot, at du klæder dig ordentlig på med undertrøje og vindtæt jakke, huer og vanter og reflekser, og at du har in mente, at kold luft er tungere, og dermed kan det føles hårdere at løbe i minusgrader. Løber du tilmed, mens det er lyst, får du d-vitamin, og så holder motion og løb også humøret oppe – og for at det ikke skal være løgn, forbrænder du 5% mere i koldt vejr end i varmt vejr, fordi kroppen skal bruge energi på at holde sig varm.\nSpis resistente kulhydrater\nEksperterne og forskerne er enige: kulhydrater med resistent stivelse gør dig slank. Grunden til dette er, at de holder dig mæt i længere tid, de holder dit blodsukker stabilt, og så sætter de din forbrænding op.\nResistente kulhydrater finder du i bønner, kikærter, afkølet fuldkornspasta, linser, bananer, kolde kartofler, havregryn og jordbær. Benyt disse ingredienser, både når du laver frokost og aftensmad.\nBowl fra Gló: 89 kr.\nDu ved det godt: hvis ikke du slapper af ind imellem, virker din træning og forsøg på sund livsstil alligevel ikke. Din krop og din hjerne har brug for hvile, og når der ikke er meget sollys i denne periode af året, er det vigtigt, at du ikke presser dig selv for hårdt. At slappe betyder dog ikke, at du skal lægge dig på sofaen. Det kan sagtens betyde, at du går en lang tur i stedet for at tonse af sted på løbebåndet.\nLyt til dig selv og lær at mærke efter, hvornår det er tid til en tur på sofaen sammen med familien – og hvornår det er tid til at tvinge dig selv ud på en løbetur. Der skal være balance i regnskabet.\nTrekking-sko fra Deichmann: 299 kr.


Krise, karseklip og forældreskab – Sneglcille\nDu er her: Start / Krise, karseklip og forældreskab\nKrise, karseklip og forældreskab\n5. november 2018 /29 Kommentarer/i Ikke kategoriseret /af Sneglcille\nJeg har jo tre børn, hvilket udover stadigvæk at være en sætning og en kendsgerning, der kommer bag på mig, langt henad vejen er helt vidunderligt, men også medbringer nogle udfordringer ind imellem. Ligesom alle andre forældre står Michael og jeg også i situationer som vi ikke helt ved, hvordan vi skal tackle. Stadigvæk, ni år inde i gamet… Oftest er det konflikter med børnene, eller nok rettere børnenes reaktioner, der kan være svære at finde den rette måde at håndtere.\nMen med årene er det da blevet nemmere. Nemmere at stå fast, nemmere at gennemskue hvilke kampe vi skal tage og hvornår, og i det hele taget tror jeg, vi begge hviler ret godt i vores forældreskab, hvilket selvfølgelig er med til at gøre rigtig mange ting nemmere, og nok også udstråles til børnene, hvilket gør det nemmere for dem også.Børnene har forskellige aldre og derfor også vidt forskellige behov og oveni det, er de jo helt forskellige individer med forskellige personligheder også. Hvilket blandt andet betyder, at det der virkede på den første, ikke nødvendigvis på den anden eller tredje og så videre. Så der kan vi godt en gang imellem blive taget med bukserne nede.De små piger på 1 og 3 år har vredesudbrud over ting som kun mennesker i deres alder har, og det er hvad det er, og faktisk er vi for det meste ret tålmodige med dem langt henad vejen, og omvendt bestemte og klare i spyttet, når det kræves, og selvom jeg indimellem (det tror jeg vi alle gør) kommer til at hæve stemmen, eller reagerer uhensigtsmæssigt overfor dem i den situation vi står i, er jeg virkelig stolt af min måde at være mor på overfor mine børn.\nSå er der min ældste, der med sine ni år har nogle helt andre reaktionsmønstre, tanker og følelser end de to små rappenskralder. Han har i den grad udviklet en personlighed, der kun er hans, der er både kvik, tilbagelænet, tænksom og høflig. Han er meget opmærksom på sine omgivelser, og så er han stædig, fuld af følelser og har en rig fantasi. Han minder en del om sin mor, på godt og ondt.\nVi har ikke mange konflikter med ham. Han hører efter, holder sine aftaler, fortæller os når noget går ham på, er ærlig – også selvom det nogle gange ikke er til hans egen fordel. Han er helt vildt sjov, og på alle måder helt genial at bo sammen med. Ligesom med de små er mange ting fortsat fasebestemte, og der har været perioder gennem alle de ni år, vi har haft ham, hvor bølgerne og følelserne har gået højt, og der derfor er opstået konflikter og kampe som skulle tages (og andre vi valgte ikke at tage). Alt er en balance og jeg føler som sagt, at vi er der i vores forældreskab, hvor vi er gode til at aflæse situationer, vores børns behov og handle derpå på en måde så vi kommer bedst ud af det.\nMen lige præcis den ni åriges følelser, bekymringer og (for os) bittesmå personlige kriser, rammer et andet sted end tidligere, og der er virkelig noget om snakken ‘Små børn, små problemer – Store børn, store problemer’. Av, mit moderhjerte ind i mellem. Senest i weekenden, hvor der skete noget, som for de fleste ville være en ligegyldig petitesse, men som blev til en regulær krise for den ni åriges vedkommende. Det krævede, at vi skulle handle hensigtsmæssigt i øjenhøjde med ham og hans følelser.\nJeg vil gerne støtte mit barn i den slags store følelser, for jeg kan faktisk godt huske dem, og netop derfor gør det også ondt på mig – Selvom jeg, den voksne med min voksne hjerne, måske syntes at han overreagerede en smule, så er jeg hans mor, og jeg kan efter ni år i den rolle, sagtens mærke hvornår noget skal være en lektion i livet for ham og han skal bide det i sig, og hvornår jeg skal møde ham på hans niveau i hans følelser.\nDenne krise var en af de sidstnævnte.\nLang historie kort: Han skulle klippes. Håret var blevet for langt, frisøren havde først tid i næste uge. Og efter lidt snak frem og tilbage, besluttede vi at finde maskinen frem – Med velsignelse fra barnet selv selvfølgelig. Han var sikker. Lige indtil han ikke var det længere. Lige indtil det var for sent. Jeg vil ikke gå i detaljer, men han var knust, ulykkelig, ikke til at trøste og meget korthåret.\nJeg gik i gang med at samle eksempler på seje mænd med kortklippet hår (blandt andet med hjælp fra folk på Instagram – Tak!) og det hjalp da også en lille smule, men slet ikke nok.\nMin mand tog sagen i egen hånd og lod selv sit lange hår klippe af og lod Otto føre maskinen. Derefter hoppede de to under hver deres bruser (præcis derfor vi valgte at få to – Fællesbad er for fedt!) og snakkede om hvor bad ass de så ud med kort hår…\nHavde alt det her været sket er par år tilbage, var krisen med garanti afblæst på dette tidspunkt. Sådan gik det ikke. Slet ikke.\nOg de sidste par døgn har ikke været sjovt. Barnet er ikke begejstret.\nI morges ventede en skoledag, den første som korthåret, og tankerne omkring, hvad de andre ville tænke og sige om det, fyldte så meget, at det var svært for ham at falde i søvn i går, og jeg forudså egentlig at jeg ville skulle tage de store morsko på i forsøget på at “tvinge” ham i skole samtidigt med at rumme hans følelser og ikke nedgøre dem. Heldigvis, gik han afsted uden at tøve, og det ser ud til at weekendens store indsats alligevel har sat sig fast. Om lidt har han fri, og jeg har lovet at hente ham og jeg glæder mig til at se, at han har fået bekræftet alt hvad vi sagde om, at ingen havde noget grimt at sige, at alle stadigvæk kan lide ham, at alt er normalt stadigvæk, og at det værste der kan ske var, at nogen har kommenteret på at han er blevet klippet (hvilket han jo er).\nJeg tror vi har handlet helt rigtigt denne gang. Vi har strøget ham med hårene, strukket os langt (ok mest Michael) og mødt ham i hans krise, men også været bestemte i budskabet om at han selvfølgelig ikke kan blive på sit værelse indtil håret er vokset ud igen …\nMåske er det et overkill af os at begynde at klippe håret af os selv (igen Michael) og fremlægge billeder af rappere og actionhelte med samme frisure i et forsøg på at få vores barn til at smile igen. Men lige i dag, har jeg alligevel high fivet mig selv og min mand en del.\nhttp://sneglcille.dk.linux6.curanetserver.dk/wp-content/uploads/2017/07/sneglcilleheaderlogo-881x430.png 0 0 Sneglcille http://sneglcille.dk.linux6.curanetserver.dk/wp-content/uploads/2017/07/sneglcilleheaderlogo-881x430.png Sneglcille2018-11-05 13:59:002018-11-05 13:59:00Krise, karseklip og forældreskab\nHvor ser du nice ud, Otto!\n5. november 2018 kl. 14:41\nJeg synes, at I virker som nogle smaddergode forældre <3\n5. november 2018 kl. 14:42\nJeg blevet ikke at kommentere indlæg, men det bliver jeg bare nødt til nu. Det er bare så mega sejt gået af jer. Jeg high fiver med jer. Og hold nu fast en smuk dreng\n5. november 2018 kl. 14:47\nDet kræver eddermamene et par High fives! Hvor er det stærkt gået! Jeg er helt pjattet med den måde i gør tingene på! Ihvertfald det “man” ser <3\nI giver plads og tør anerkender jeres børn som værende små mennesker med store følelser, ligesom vi voksne også har 👍 Jeg bliver simpelthen varm helt ind i hjertet! Håber hans dag har været skøn – Det er en fornøjelse at følge Otto gennem dig!\nHold.nu.kæft hvor er I seje. Virkelig god tackling. Virkelig fine perspektiver. Virkelig godt skrevet. Du er genial til det, jo. Rent sprogligt. Også på indhold og må jeg ydmygt bede om mere om opdragelse, familielivet med børn, når det er svært, hvordan I tackler ting, de vil, men som I ikke synes er ok (fx bakser vi her med computerspil, vi synes han er for lille til, men som alle andre i klassen spiller – kunne også være sovetid, skærmtid, antal fritidsaktiviteter, lejeaftaler osv). Kunne virkelig godt bruge flere perspektiver på den slags. Og du skriver så fint og gør dig mange tanker.\n5. november 2018 kl. 14:48\nJeg synes overhovedet ikke, det er overkill, det er kærlighed. Det, der er katastrofer for nogen, er petitesser for andre. Dejligt at I ikke gør jer til dommere over hans følelser 🙂\n5. november 2018 kl. 14:57\nJeg troede først han var blevet alvorlig syg og det affødte sympati klippet 🙈 Nu er jeg virkelig lettet på hans vegne og mindes mine egne teenage år med hjemme hårfarve og et behov for at gå med hue i en måned\n5. november 2018 kl. 15:07\nMichael er da den sejeste! Måske overkill, men omvendt, hvem skulle man klippe sig korthåret for, hvis ikke sit barn?\nSkidtet gror jo ud igen, hvilket måske netop også bliver det Otto får med herfra. Det er jo ikke sikkert han bliver vild med det korte look, men så har han en oplevelse i bagagen til næste gang, noget virker stort, farligt og uoverkommeligt 🙂 “Det gik jo meget fint, og vennerne viste sig at være venner med mig og ikke mit hår”\nSom en anden skriver: slet ikke overkill men rendyrket kærlighed. Opdragelse er jo også netop at anerkende, at man står med et barn på x år, som netop ikke tænker og føler som en voksen. Mine forældre har gennem tiden lavet lignende vilde overkill-handlinger, som dengang reddede mig op af lortefølelser, mens de i dag bliver husket med så meget kærlighed (“Tænk at de gjorde dét for mig!”). Sådan tror jeg også Otto vil tænke engang: “Tænk at far respekterede og forstod min ‘ligegyldige’ sorg over en klipning så meget, at han selv klippede alt sit hår af!” Han kan da aldrig blive i tvivl om, at hans forældre elsker ham og altid har hans ryg! High give til jer\nI gjorde det helt rigtige i forhold til at rumme hans følelser, fordi i gjorde det som var rigtigst for jer og Otto. Og sætninger ala: Håret vokser ud igen, hjælper jo slet ikke en lille dreng når han står i sådan en krise. Hår er enormt vigtigt for mange børn,og skal tages alvorligt.\n5. november 2018 kl. 15:21\nJeg synes at I har klarede den krise helt fantastisk! Og Otto ser alt for badass ud 😊😍\n5. november 2018 kl. 16:09\nVi har haft nøjagtig samme situation herhjemme. Dengang med en lidt yngre dreng, end Otto er nu, men fuldstændig samme scenario med en ulykkelig dreng, der fortrød. Så den store derhjemme klippede alt sit hår af, og selvom det ikke løste krisen på mirakuløs vis, hjalp det helt enormt alligevel. Synes ikke, det er overkill. Synes, det er mega sejt, at de mænd lige tager en for holdet ❤\n5. november 2018 kl. 16:36\nOkay. Jeg er gravid ik.. Skal ikke kunne sige om hormonerne basker lidt ekstra, men hold nu op <3 Snøf og hvor er I nogle gode, kærlige forældre. Håber Otto har haft en dejlig dag med masser af positive kommentarer fra sine kammerater.\n5. november 2018 kl. 17:10\njeg synes I gør det helt rigtige! I erkender og respekterer hans følelser omkring problemet….og så går livet jo videre.\nJeg maskinklippede min mand og søn for nogle år siden. Vi skulle på ferie i Florida og havde ikke tid til frisørbesøg. Min mand, som er pilot i forsvaret så bare lækker ud! Men drengen på 5 år….not so much!😂 Sådan en omgang maskinklip ser bare hårdt og hjemmegjort ud på et lille barn…jeg looooovede mig selv, at det kom ikke til at ske igen. Så jeg forstår altså godt Otto…\n5. november 2018 kl. 17:30\nPuha, kan mærke dit indlæg helt ned i maven. Min pige, der bliver 12 år om lidt, stiller mig også nogle gange i udfordringer følelsesmæssigt. Fx. da hun fik sin menstruation, og brød fuldstændig hysterisk grædende sammen. Jeg havde forberedt, og forklaret så godt jeg kunne, men pigen var bare ikke klar følelsesmæssigt da det kom. Hold nu op, hvor mit hjerte græd. Især da hun grædende råbte: “du har altid sagt du kunne hjælpe mig med alt, mor. Nu vil jeg have du fjerner det, og så siger du bare, at du ikke kan. Du har altid sagt man skal holde hvad man lover, og nu gør du det ikke selv!”. Lige der begyndte jeg at græde så voldsomt indvendigt, at jeg troede jeg skulle gå i stykker. Hun fik lov at blive hjemme fra skole den dag, og min mand kom tidligt hjem fra arbejde med lækker frokost til hende. Jeg selv græd som en pisket den aften, da hun var faldet i søvn. Nogle gange kommer ens børns følelser og reaktioner bare totalt bag på en, og det gør bare så ondt. Kærlighed til Jer. I er verdens bedste forældre for jeres 3/4 børn❤\n5. november 2018 kl. 17:55\nFuck I lyder som nogle pisseseje forældre. Jeg synes simpelthen det er så sejt, at Michael har klippet sit hår af i sympati. Det lyder til, at I gør det mega, mega godt <3\n5. november 2018 kl. 18:02\nJeg synes simpelthen I har gjort det SÅ godt. Og hvor er Michael fantastisk at få samme frisure. Hurra for jer🙌🏻\n5. november 2018 kl. 19:46\nUden at kende Otto, uden at kende jer (andet end virtuelt), så vil jeg sige at jeg synes at I har handlet så fint. I har mødt ham i hans følelser og anerkendt dem (og ham). Michael er btw for sej at han klipper håret for Ottos skyld. Jeres kæmpe kærlighed til Otto stråler tydeligt igennem♥\nDet er da forældreskab på højt plan – High five til jer.\n5. november 2018 kl. 20:36\nJeg tror også på, at I har håndteret det helt rigtigt og hold nu op, hvor er I seje. Jeg husker selv da jeg fik klippet mit hår helt kort og hvor meget jeg fortrød, og jeg var altså 18 år på det tidspunkt. Generelt kan jeg virkelig sætte mig ind i, at være ked af sit hår og selvom det virker som en bagatel for alle andre, så kan det bare fylde virkelig meget. Selvfølgelig er der stor forskel, følelsesmæssigt og i måder at reagere på, på en 9-årig og en 26-årig (mig), men det er så fedt at I rummer ham på det punkt.\n5. november 2018 kl. 20:49\nJeg husker fra min egen barndom, hvor virkelig vigtigt det er at blive taget alvorligt i de små kriser. Også for ikke at skamme sig over sine følelser fremadrettet, fordi man får at vide af de voksne, at det er fjollet. Det gjorde I godt! High five herfra også.\n6. november 2018 kl. 3:36\nJeg kan også huske, at der var en, som for ikke SÅ længe siden gjorde sig mange tanker om hvorvidt hun skulle få klippet pandehår eller ej! 😉 For både børn og voksne sidder en signifikant del af selvtilliden i håret (og udseende generelt), så det er måske forståeligt nok, at han regerede som han gjorde.\nGodt klaret, team! Heldigvis vokser hår ud igen 😀\n6. november 2018 kl. 8:22\nHold nu kæft han ser godt ud, ham Otto! Håber han havde en god dag i skolen ❤\nHigh five til jer herfra! Og Otto ser vildt badass og sød ud 🙂\nTak, det synes vi også <3\n6. november 2018 kl. 20:52\nSå SÅ fint. Fint skrevet og wow nogle fine og opbakkende kommentarer.\nGodt gået snegl – og ladies 💪🏻\nI lyder som de allerbedste forældre. <3 Og Otto ser skøn ud med alle længder hår. Hans øjne står jo faktisk endnu flottere frem, når håret er væk.\n7. november 2018 kl. 11:38\nSynes I er så fede for at have klaret krisen til UG. Uanset hvad man selv synes, så mødte I ham på hans niveau og tog den derfra. Sådan!\nUdover det så ligner Otto jo en superfed dansk rapper og det er jo ikke helt skidt,.\nMan kan tage pigen ud af byen … Anmeldelse: Yosa, havreprodukter fra Fazer


SAP PM | Find en freelance SAP PM konsulent her | WE-CRUIT\nSAP PM- Konsulenter\nWE-CRUIT matcher jeres virksomhed med den rette SAP PM- konsulent\nBrug for hjælp til SAP PM?\nHvis du vil undgå uhensigtsmæssige IT- udfordringer, er forebyggende vedligeholdelse nødvendigt. SAP PM (Plant Maintenance) kan være en kompleks størrelse at arbejde med, hvis du ikke har de nødvendige kompetencer. Derudover så ved vi, at behovet for en ressource kan opstå akut og gerne med opstart i går.\nWE-CRUIT er jeres SAP Freelance Partner og vi samarbejder med jer om at finde den rette profil til det behov, I står med i jeres virksomhed.\nVi søger for, at der er et stærkt fagligt match mellem jer og SAP- konsulenten, så I får de helt rigtige kompetencer til jeres projekt eller de opgaver, I skal have løst.\nKontakt os, hvis I ønsker at høre mere om, hvad vi kan hjælpe med og hvordan vi løser opgaverne for jer.\nKvalitetssikret rekruttering og rådgivning\nVi leverer hurtigt og med høj kvalitet – hver gang. Vi sørger for, at der er et effektivtt On-boarding, In-flight samt Off-boarding forløb, hvor vi løbende følger både jer og konsulenten. Det gør vi for at sikre, at der bliver evalueret og fulgt op på opgaverne og i den kvalitet, som er forventet. Vi samarbejder kun med de bedste SAP- konsulenter, der er på markedet. Inden vi indgår et samarbejde med konsulenterne, er de igennem en grundig screeningsproces og dialoger ligesom vi indhenter flere referencer på dem. På den måde sikrer vi, at de har den rette viden og kompetencer til at kunne eksekvere på den bedst mulige måde.\nEr du i tvivl om, hvorvidt du skal ansætte en fuldtidsmedarbejder til opgaven, eller om I har de rigtige kompetencer in-house indenfor Plant Maintenance? Så er der flere fordele ved at benytte jer af en SAP PM freelancer i en tidsbegrænset periode. Vi kan tilbyde jer en fleksibel løsning, hvor vi sammen fastsætter startdato, opgaver og kontraktperioden.\nHvad er SAP Plant Maintenance?\nSAP PM står for Plant Maintenance og bruges i forbindelse med administrationen af vedligeholdelsesaktiviteter i en virksomhed eller organisation. SAP PM består af forskellige funktioner, som gør det muligt at inspicere problemer i SAP-systemet samt udføre automatiske reparationer og forebyggende vedligeholdelse. SAP PM omfatter aktiviteter såsom inspektion for at fastslå den faktiske tilstand af systemet, forbyggende vedligeholdelse for at sikre at systemet opretholdes i den ideelle tilstand og reparation for at sikre genoprettelse af systemet.\nSAP PM er derudover fuldt integreret med de øvrige SAP-moduler og kan bidrage til at sikre, at der ikke er fejl i systemet og, at Al data er til rådighed.\nFunktionelle og tekniske SAP- moduler\nHurtig leveringstid på IT-ressourcer\nWE-CRUIT matcher IT-konsulenter og virksomheder. Vi sørger for, at du får den helt rette freelance IT-konsulent, som mestrer SAP Plant Maintenance, og som kan hjælpe jer med vedligeholdelsesstyring i virksomheden. Inden for blot to timer, kan du se frem til, at vi kan give dig en afklaring om levering og du vil modtage CV’er på relevante SAP freelance konsulenter inden for bare 48 timer.\nHar du spørgsmål eller er du klar til at starte et samarbejde, er du meget velkommen til at kontakte os.


Gennemførelse af Audi Challenge Halvmarathon! - Be a runner\nIgår skulle jeg løbe mit andet officielle halvmarathon. Med kun tre uger til marselismarathon var turen tænkt som en træningstur, hvor jeg “bare” skulle ind i en tid mellem 1.35 og 1.40 - hvilket virkede helt overskueligt, da min gennemsnitspace skulle ligge på ca. 04.29. Udover træningstur skulle løbet også bruges på at rette op på de fejl, jeg lavede til Aarhus City Halvmarathon mht. væskeindtag inden løbet.\nAlt i alt var det et rigtig godt løb, en ok flad rute og meget anderledes ift. Aarhus City, hvilket kun var rigtig fint. Dog synes jeg det var en mere mental hård tur. Mest fordi den gik så meget ligeud og ud omkring Brabrandsøen, hvilket betød at man hele tiden kunne se de forreste på ruten og dermed vidste, hvor langt bagud man var, samt hvor langt rundt der var før man selv nåede til den del af søen. Og i forlængelse af dette, så kunne man ikke skære et hjørne og ligesom sige, “så er den del af ruten overstået” - det var ikke rigtigt muligt, når der næsten ingen sving var på ruten. Derudover så var der heller ikke særlig mange tilskuere på ruten, som ligesom kunne bære en frem som til City, men det giver jo helt sig selv ift. antallet af deltagere. Og egentlig er jeg glad for at have prøvet et lidt mere mentalt hårdt løb, da dette blot vil ruste mig endnu mere til Marselismarathon, hvor der kun er 300 deltagere til løbet, og dermed stort set ingen tilskuere - så der bliver man meget palle alene i verden.


Referat fra møde i danZIG 22. oktober 1997\nReferat fra møde i danZIG 22. oktober 1997 – 5. møde\nOnsdag den 22. oktober 1997 kl. 9-12, Biblioteksstyrelsen\nog som gæst: Anker Hedegaard, Den danske Boghandlerforening\n2. Godkendelse af referat fra 4. møde\n4. Opsamling sidste emne: Udvekslings- og præsentationsformater\n5. Nyt emne: EDI og accession\n5.1 EDI/Z39.50 ved Poul Henrik\n5.2 Elektronisk materialevalg ved Poul Henrik\n5.3 EDItEUR ved Anker Hedegaard (Den danske Boghandlerforening)\n6. Oplæg om danzig-profilen ved Sebatian/Poul Henrik/Leif\n6. møde mandag den 1. december 1997 kl. 13-16 med behandling af konkrete udkast til en danzig-profil. Mødets emne planlægges.\n7. møde. Tidspunkt og emne fastsættes\n8. Opsummering af ZIG-diskussioner\nad. 2. GODKENDELSE AF REFERAT FRA 4. MØDE\nad. 4. OPSAMLING SIDSTE EMNE: UDVEKSLINGS- OG PRÆSENTATIONSFORMATER\nLeif nævnte, at Dansk Standards S24u4 overvejer at fastlægge et linieformat - formentlig ikke som standard, men snarere som bilag til danMARC2. Dette gav anledning til en diskussion, hvor konklusionen var, at dette linieformat ikke har nogen anvendelse i forbindelse med Z39.50. Det bør således ikke blandes sammen med SUTRS og som indpakning af MARC-formatet er der i denne sammenhæng ikke grund til at undlade at bruge ISO2709.\nad. 5. NYT EMNE: EDI OG ACCESSION\nad. 5.1 EDI/Z39.50 VED POUL HENRIK\nPoul Henrik redegjorde for forholdet mellem EDI og Z39.50. Ved samspil med boghandlerne skal bibliotekerne anvende EDI. Det drejer sig defor om i danzig-profilen at fastlægge specifikationer, som uden problemer kan omsættes til EDItEUR-formatet.\nMed udgangspunkt i den tilsvarende præsentation som blev givet under EDItEUR mødet ved IFLA-97 demonstrerede Poul Henrik bl.a. hvorledes Z39.50, ILL og EDIFACT kan sameksistere:\n* ILL transaktioner kan repræsenteres ved hjælp af EDIFACT syntaksen og udvalgte ILL transaktioner kan umiddelbart håndteres i form af Z39.50 Item-Order Extended Service.\n* Andre relevante ILL transaktioner svarende til eksempelvis indkøbsordrer eller forsendelsesmeddelelser kan håndteres som >private< Z39.50 Extended Service transaktioner.\n* Z39.50 Extended Service specificerer en database med informationer om aktuelle igangværende Extended Service transaktioner. Denne Extended Service database kan bl.a. anvendes til at opbevare og genfinde status for udestående bestillinger og lignende.\nDen foreliggende aktuelle EDIFACT repræsentation af ILL transaktioner bør imidlertid ajourføres i til den seneste verion af EDIFACT og tilpasses i henhold til EDItEUR specifikationerne.\nDe foreliggende EDItEUR meddelelser bør evt. suppleres i henhold til bibliotekernes specielle behov eksempelvis i forbindelse med kommunikation mellem biblioteker og bogbindere.\nDanZIG profilen bør derfor udbygges med specifikationer for ILL- og EDI-transaktioner mellem biblioteker samt deres leverandører og andre relevante samarbejdspartnere. Disse specifikationer bør udformes på baggrund af ILL standarden og EDiTEUR specifikationerne således at de kan håndteres indenfor rammerne af Z39.50 Extended Service.\nPoul Henrik redegjorde desuden for nogle planlagte udvidelser af Neutral Entry Point (NEP) i forbindelse med ONE-2 projektet so forventes startet i 2. kvartal 1998:\nDet vil evt blive muligt at sende bestillinger som Z39.50 Item Order transaktioner via NEP hos DBC. NEP vil efter behov konvertere bestillingerne til EDIFACT format der kan udveksles med eksterne leverandører. Samtidig vil informationer om udvalgte aktuelle bestillinger og andre EDI transaktioner være tilgængelige for autoriserede brugere via NEP Extended Services databasen.\nEn kopi af EDItEUR præsentationen som HTML samt PowerPoint findes på nedenstående homepage: http://www.dbc.dk/efila/edibib/index.htm\nad. 5.2 ELEKTRONISK MATERIALEVALG VED POUL HENRIK\nDer var ved mødet ikke lejlighed til at drøfte dette emne nærmere, hvorfor der alene henvises til DBCs homepage om elektronisk materialevalg: http://www.dbc.bib.dk/nyt/emstest.html\nad. 5.3 EDITEUR VED ANKER HEDEGAARD (DEN DANSKE BOGHANDLERFORENING)\nAnker Hedegaard, der udover at repræsentere boghandlerforeningen er formand for EDItEUR, redegjorde for udviklingen af EDItEUR. Udgangspunktet havde været, at der i EF-regi var et projekt (EDILIBE) om specifikation af elektronisk kommunikation mellem bogbranchens aktører. Selvom det ikke var det oprindelige udgangspunkt, lykkedes det at dreje projektet, således at resultatet ikke blev en ny standard, men alene en delmængde af EDIFACT for bogbranchen.\nEDItEUR blev grundlagt af den europæiske boghandlerforening (EBF), den europæiske forlæggerforening (FEP) og EBLIDA (den europæiske biblioteksforening).\nAnker fandt det vigtigt at understrege, at valget af EDIFACT også skyldes, at boghandlerne også handler med andet end bøger - og at elektroniske handelsdokumenter udveksles i et standard EDI-format. Udgangspunktet har været EANCOM, som EDItEUR er en delmængde af.\nEDItEUR dækker nu kommunikation mellem:\n- boghandler / forlag\n- boghandler / bibliotek\n- tidsskriftsagent / forlag\n- tidsskriftsagent / kunder\nDet er lykkedes at få gjort EDItEUR international, idet det er besluttet at de nordamerikanske X12 strandarder fra BISAC og SISAC ikke udvikles videre, men at nyudvikling sker i EDItEUR-regi. Dette hænger også sammen med at EDItEUR ved det sidste møde i forbindelse med årets Frankfurter bogmesse har skiftet navne til >EDItEUR International<. Samtidig er EDItEUR nu taget så meget i praktisk brug, at det blev vedtaget at den fremtidige udvikling skal baseres på bruger-ønsker og ikke som hidtil politisk bestemt.\nDet koster p.t. 150 GBP pr. år at være medlem af EDItEUR.\nEfter et møde primo september 1998 vil der blive nedsat en dansk EDItEUR-gruppe, hvor bl.a. Leif for Biblioteksstyrelsen samt DBC vil deltage.\nDer var på mødet enighed, om at der skulle sikres koordinering mellem dette initiativ og arbejdet i danZIG. Foreløbig kan dette ske udfra personsammenfaldet.\nDer kan findes flere oplysninger på EDItEURs homepage: http://www.editeur.org\nad. 6. OPLÆG OM DANZIG-PROFILEN VED SEBATIAN/POUL HENRIK/LEIF\nArbejdsgruppen med Sebastian, Poul Henrik og Leif er på initiativ af Poul Henrik blevet udvidet med Lars Edinger, DBC. Gruppen har holdt tre møder og det foreløbige resultat er to oplæg.\nDer var dagen inden mødet rundsendt en >Introduktion til danzig-profilen< ved Leif og på mødet blev omdelt en engelsksproget teknisk specifikation >DanZIG Z39.50 Profile v1997-10-21< ved Poul Henrik. Det blev aftalt, at denne specifikation rundsendes på danzig-listen.\nDer var enighed om at den tekniske specifikation skal være på engelsk af hensyn til det internationale samarbejde, af hensyn til at flertallet af systemleverandørerne er distribuører af programmer fra udlandet og eftersom at målgruppen (systemplanlæggere og programmører) i forvejen oftest har engelsk som arbejdssprog. Endvidere er der ingen årsag til at opfinde danske termer for de rent tekniske termer.\nBegge oplæg fik forskellige kommentarer med på vejen. De bliver af arbejdsgruppen bearbejdet videre på to møder (6. og 24. november) med henblik på en grundigere behandling på 6. møde.\nDer var enighed om at medlemmer af danZIG indtil næset møde skal bruge danzig-listen til at udveksle synspunkter og spørgsmål om oplæggene til danzig-profilen.\nad. 7. MØDEPLAN\n6. Møde mandag den 1. december 1997 kl. 13-16, Biblioteksstyrelsen med behandling af konkrete udkast til en danzig-profil med henblik på en efterfølgende høring. Der var enighed om dette kunne udfylde mødet.\n7. Møde blev fastsat til tirsdag den 3. februar 1998 kl. 9.30, Biblioteksstyrelsen. Her skal samles op fra høringsrunden om danzig-profilen og aftales hvorledes de på restende huller skal udfyldes. Mødet er placeret efter ZIG-møde i Florida ultimo januar 1998 for at sikre, at danzig-profilens første officielle udgave er up-to-date - specielt hvad angår beholdningsdata.\nad. 8. OPSUMMERING AF ZIG-DISKUSSIONER\nDer blev af Sebastian refereret diskussioner på ZIG-listen om OPAC-formatet. Der synes stort set at være opbakning bag et forslag fra Ray Denenberg om at benytte GRS-1-formatet til at udveksle den næste generation af OPAC-format. Dette er yderst fordelagtigt, da det blandt andet giver grupper som DanZIG mulighed for at tilføje ekstra, lokale felter til strukturen uden at sætte kommunikationen over styr. Desuden sigter forslaget til at tage højde for både Z39.50 version 2 og 3 - det er dog ikke Sebatians opfattelse at dette vil volde problemer i fremtiden. Han og flere andre har fremført kommentarer om, at en metode til at >udvælge< de beholdningsoplysninger klienten vil hente for en given titel (ud af en potentielt stor samling) er nødvendig - især for fælleskataloger. Det blev bemærket, at selv for enkelte biblioteker kan omfanget af beholdningsoplysninger være stort - f.eks. for detaljerede tidsskrifts-beholdninger.\nDet var Sebastians vurdering, at der er tilstrækkeligt stort behov for en løsning på alle disse problemer til, at vi kan vente at se væsentlige resultater før og under næste ZIG-møde ultimo januar 1998.\nDet blev aftalt, at formiddagsmøder a.h.t. jyderne skal starte 9.30.\nLeif orienterede meget kort om 5th Dublin Core Workshop og lovede at rundsende et referat til udvalget.\nAnker nævnte, at der på Frankfurt Bogmessen af den internationale forlæggerforening blev lanceret en løsning på den entydige identifikation af digitale dokumenter - vel og mærke for kommercielle produkter. Navnet er Digital Object Identifier. Se nærmere på homepage: http://www.doi.org


Hvor kan du annoncere på nettet, og hvorfor skulle du?\nPosted By: Kongepyton 18. september 2018\nI dag er vi alle på nettet. Alle lige fra børn i børnehaverne til de ældre på plejehjemmene. Derfor kan vi ikke komme uden om, at der er en stor gruppe kunder at hente her.\nEr du en af de mange danskere, som kører egen virksomhed, så er annoncering på nettet et af de sikreste valg du kan tage. Det er nemlig an måde at annoncere på, som sjældent slår fejl. Men der er mange steder at annoncere, så hvad er fordelene ved hver?\nBrug Facebook til at komme tæt på kunder\nFacebook har i dag over 2 milliarder kunder om måneden. Det er verdens absolut største sociale medie. Derfor er der altså mange muligheder at hente her.\nFacebook er en fantastisk måde at komme tæt på kunderne. Med sider dedikeret til din service, så er det let at lave konkurrencer, kommunikere med andre virksomheder eller promovere eksempelvis rabatkoder.\nDerudover er Facebook fantastisk til at stimulere nysgerrighed i dit produkt eller din service. Det gøres ved at ramme meget bestemte målgrupper baseret på alt fra alder til jobbeskrivelse. Derudover kan du også let samle informationer. Dette gør, at du senere kan kultivere et publikum af kunder!\nLæs flere marketingnyheder på absolutmarketing.dk.\nTwitter til de hurtigste af os\nTwitter er ikke lige så stort som Facebook – men lad det ikke stoppe dig. Her går det nemlig hurtigt. På Twitter var nyheder i lang tid på under 140 tegn, og alligevel er det et af de største sociale medier!\nFørst og fremmest viser studier, at Twitter-brugere shoppet meget mere end den gennemsnitlige person. Derfor er det let at hente kunder til dine produkter her.\nTwitter kræver en fokuseret tilgang. Det kan være svært for dig, men det har én stor fordel. Navnlig, at du undgår tvivl og tolkning. Med annoncering på denne side, så vil du automatisk reklamere klarhed og fokus i tankerne.\nLinkedIn – for dem på jobbet\nLinkedIn er også et stort medie. Men her ligger fokus på de arbejdende i blandt os. Dem, som tager karrieren og virksomheden seriøst.\nDerfor er det ingen overraskelse, at du på dette sociale medie finder den højeste gennemsnitlige indkomst. Her er der altså mulighed for at fange meget store fisk. Med LinkedIn annoncering er det de dedikerede, som kan påvirkes!\nDerudover virker denne side godt til B2B eller ”Business to business”. Der er nemlig mange virksomheder på netværket, og du kan være med. Er du derfor at sælge de store ordrer til magnater, der producerer og udvikler, så er det her du skal kigge.\nHer har du nye kriterier at søge efter. En virksomheds størrelse eller bestemte evner hos en medarbejder er fantastiske måder at målrette på. Brug det til din fordel!\nLinkedIn er i øvrigt også særdeles velegnet til – og bygget til – at lede efter job. Det gælder både arbejdsgivere og arbejdstagere, der kan finde et match på verdens største karriereplatform.\nPå Instagram siger reklamer mere end 1000 ord\nPå Instagram finder du over 500 millioner brugere. Disse brugere er de mest engagerede medlemmer af noget socialt netværk. De er meget på tjeneste, og det er til din fordel!\nInstagram omhandler video og billeder. Derfor er det visuelle vigtigt. Instagram er fantastisk til designeren eller udvikleren, som gør sit arbejde til en kunst. Når det kan vises visuelt, så kan det vises på Instagram.\nInstagram er også et fantastisk sted at annoncere, fordi det kraftigt hælder til unge mellem 18 og 29 år. Kan du være med hos denne generation, så kan du hurtigt få mange nye kunder. Dette er nemlig en dedikeret generation, som vil være med, mens legen er god. Her får du altså en helt anden oplevelse, hvor mulige kunder kan fanges meget let!\nBe the first to comment on "Hvor kan du annoncere på nettet, og hvorfor skulle du?"\nPenge og erhverv\tDu kan få erstatning, hvis dit fly er forsinket\nFamilie og børn\tSådan gør du det hyggeligt omkring puslebordet


Sundhedsreformen har konsekvenser på autisme-området! - Landsforeningen Autisme\nHjem › Nyheder › Nyheder › Opråb fra pårørende: Sundhedsreformen har konsekvenser på autisme-området!\nOpråb fra pårørende: Sundhedsreformen har konsekvenser på autisme-området!\nSkrevet af: Pårørenderådet ved Autismecenter Syddanmark - v/formand Inger Bro Mogensen og Else Thirsgaard Rasmussen\nSom pårørende til beboere/borgere på den specialiserede institution Autismecenter Syddanmark, der er en regional institution, vil vi gerne udtrykke vores bekymring vedrørende regeringens bebudede sundhedsreform.\nVi var også bekymrede i forbindelse med strukturreformen i 2007, hvor adskillige kommuner hjemtog de amtslige specialtilbud med afspecialisering og stor forskelsbehandling fra sted til sted til følge. I årene efter strukturreformen har kommunerne én gang pr. valgperiode kunne bestemme sig for en overtagelse af en institution eller afdeling beliggende i kommunen. Dette har i de forløbne år givet en masse usikkerhed, uro og omstruktureringer for regionernes institutioner.\nAutismecenter Syddanmark er en velfungerende institution indenfor autismeområdet. Centeret består i dag af Bihuset i Odense for børn med både døgnophold og aflastning og en række afdelinger for voksne - Æblehaven i Kolding, Teglgårdsparken i Middelfart samt Holmehøj, Det gule hus, Kirkevej og borgere i egen bolig i Fåborg-Midtfyn. I alt omkring 140 borgere i forskellige aldersgrupper og med forskellige grader af autisme iblandet andre handicap. Borgerne kommer ikke kun fra de kommuner, hvor afdelingerne er placeret, men fra en lang række kommuner, som netop efterspørger et højt specialiseret tilbud. Det er Region Syddanmark, der har opbygget centeret og dannet basis for den høje grad af specialisering, videreuddannelse af personalet og samarbejdet mellem afdelingerne. Der er en stor synergieffekt i denne opbygning, hvilket også har medført, at centeret har en VISO-enhed, der rådgiver andre institutioner.\nSom pårørende er vi bekymrede for sundhedsreformens konsekvenser for Autismecenter Syddanmark’s fremtid. Hvis centeret splittes op og fordeles ud på de 4 beliggenhedskommuner, så forsvinder synergieffekten, hvilket vil medføre afspecialisering og dårligere vilkår for beboerne. Vi kan heller ikke forestille os, at alle beliggenhedskommunerne har den nødvendige kompetence til eller faglige interesse i at drive et så specialiseret tilbud som Autismecenter Syddanmark. Hvis én kommune overtager centeret er der en stor risiko for, at mange kommuner hjemtager deres borgere, hvilket typisk også medfører en afspecialisering, idet tomme pladser fyldes op med borgere med andre typer handicap. Hjemtagelse af den enkelte borger til kommunen er også dybt bekymrende. Kommer den autistiske borger til et billigere tilbud som f.eks. plejehjem, hjerneskadecenter etc.? For man kan vel ikke forvente, at hver kommune til trods for de 6 mia. kr. får råd til at bygge og drive deres egne specialinstitutioner for borgere med autisme?\nAutismecenter Syddanmark vægter samarbejdet med de pårørende højt. Som pårørende er vi glade for samarbejdet med en ledelse, der kender autismeområdet fra deres dagligdag. Ligeledes er vi glade for samarbejdet med et kompetent specialiseret personale, der løbende uddannes indenfor autismeområdet. Men hvem er det egentlig, vi skal samarbejde med fremover, hvis reformen bliver virkelighed? Kan vi være sikre på, at der sidder personer med forstand på autisme i ledelsen? Kan vi være sikre på, at personalet opretholder deres kompetencer indenfor autismeområdet?\nSom pårørende ønsker vi, at Autismecenter Syddanmark bevares som en helhed og ikke kommunaliseres. Der er brug for ro på området. Usikkerhed på fremtiden er ødelæggende både for den enkelte borger med autisme og for personalet.\nI det hele taget synes vi ikke, regeringen har ofret mange linjer i sundhedsreformen på regionernes specialinstitutioner. Vi ønsker, at der tages udgangspunkt i de handicappedes problemstillinger for at gøre det bedst muligt i stedet for udgangspunkt i kommunernes økonomiske overvejelser. Det er i øvrigt dybt problematisk, at den enkelte kommune selv har hovedparten af finansieringen af indsatsen overfor handicappede, der har behov for højt specialiserede tilbud. Det svarer til, at kommunen skal finansiere den enkelte borgers kræftbehandling. Det er fint, at sundhedsreformen sætter patienten først – vi savner, at også den handicappede sættes først.\nVi håber ikke at resultatet blot bliver, at ”hvad der er svært, skal være nært.


FamilieHunden – Rieravn\nFAQ fra A-Z\nOm centeret Menu\nFamilieHunden - træning, foredrag og workshops\nVi vil træne familiehunde i at fungere bedre i hverdagen med et minimum af stress og en masse god stimulering af krop og hjerne.\nVi har fokus på HELE hunden - ikke kun træning af øvelser på træningspladsen! Det er vigtigt for os, at gøre Jer som ejere forståelig, at træningen på træningspladsen er ret sekundær. Det primære er, at hundenfungerer i hjemmet og i dagligdagen dvs. kan være alene hjemme, trives med børn og andre hunde - og i det hele taget er velfungerende, glad, sund og rask. Så er I nemlig som regel også glade og tilfredse.\nHer spiller kompetent vejledning en vigtig rolle, samt relevante træningsøvelser. Vi giver Jer redskaber til at få hunden til at fungere optimalt i hverdagen. Både i forbindelse at være alene hjemme, blive renlig, blive stimuleret korrekt i forhold til den enkelte hund, kunne møde andre hunde på gåturen, forebygge adfærdsproblemer og naturligvis også at gå pænt i snor og komme, når der bliver kaldt -basal lydighedstræning generelt.\nVi arbejder med hundens adfærd - og ikke formålsløs træning, og har derfor en bred vifte af kompetence områder som ex. indlæringsprincipper, ernæring, anatomi og fysiologi, hundens naturlige adfærd, racekendskab og hundesprog for blot at nævne nogle få.\nDerudover har vi stor fokus på hundens helbred - specielt bevægeapparatet - og kan hjælpe med især problemer på dette område. Etik og naturlig adfærd er nøgleordene for RieRavn. Vi har fokus på den enkelte hund og den enkelte ejer med udgangspunkt i, hvad hunden som art og race er lavet til - så vi bedst kan hjælpe Jer med at få en problemfri og harmonisk hverdag både hjemme og til træning.\nFå en plads på holdet!\nInteresseret i mere viden?\nRieRavn - etik og naturlig adfærd\nRieRavn® - Etik og naturlig adfærd\n"Langagergård" Avnøvej 69, Fjelstrup\nEssen 9-13, 6000 Kolding\n© 2022, Rieravn Drevet af Shopify


Bedst og værst: Johan Djourou ligner allerede en gevinst for FC Nordsjælland | Tipsbladet.dk\nSuperliga Victor Risager 19. Oktober. 2020 kl. 20:51\nAf Victor Risager 19. Oktober. 2020 kl. 20:51\nJonathan Amon, 1-0 (84.)\nJohan Djourou fik sin debut, og han leverede 65 meget solide minutter for FC Nordsjælland. Han vandt samtlige af sine dueller og spillede med en norm ro i bagkæden. Schweizeren var en faktor i, at værterne holdt Randers fra chancer og kunne glæde sig over deres første clean sheet i denne sæson. Når han falder endeligt til, kan han blive en stor profil i Farum.\nOgså hos Randers FC var det en forsvarsspiller, som så bedst ud. Simon Graves leverede nemlig en stærk præstation i kronjydernes tremandsforsvar, hvor han havde en række gode aktioner - blandt andet afværgede han kampens nok største chance i første halvleg, hvor han blokerede Isaac Atangas skud på et frit mål. Stopperkollegerne Mathias Nielsen og Erik Marxen gjorde det dog også godt.\nIsaac Atanga har en særlig spidskompetence, og det er hans hurtighed. Den fik han vist imod Randers FC, men han fik også vist sin store svaghed: nemlig afslutningsevnen. I første halvleg havde den lynhurtige ghaneser en stor chance, hvor han afdriblede Randers’ målmand, men i stedet for at sparke bolden i mål, sparkede han den på en Randers-stopper. Den vil han ærgre sig over.\nKamaldeen Sulemana fik kort vist, hvorfor han er en af Superligaens mest spændende talenter. Midtvejs i anden halvleg satte den unge ghaneser nemlig Erik Marxen helt af med en finurlig dribling. Først tæmmede han bolden med brystet, inden han med hovedet fik vinket bolden om på den anden side af Randers-stopperen, som faldt i situationen. Det var høj klasse af Kamaldeen.\nJonathan Amon gjorde samtidig comeback i Superligaen efter en skadespause på mere end et år, og han fejrede sin tilbagevenden med at blive matchvinder med en krøllet afslutning kort før tid. Det var et stort øjeblik for amerikaneren.


GripGrab armvarmere classic - Sort (DKK 269,00)\nVarenummer: 4009-01-X | Brand: GripGrab\nDisse armvarmere Classic fra GripGrab er isolerende og komfortable ærmer til de kolde dage. Disse armvarmere er fremstillet af isolerende og åndbart børstet fleece stof. Yderligere er de designet med silikone rip, så de blive…\nRelaterede produkter til GripGrab armvarmere classic - Sort\nDisse armvarmere Classic fra GripGrab er isolerende og komfortable ærmer til de kolde dage. Disse armvarmere er fremstillet af isolerende og åndbart børstet fleece stof. Yderligere er de designet med silikone rip, så de bliver hvor de skal på hele din cykeltur. Armvarmerne fra GripGrab er designet med reflekterende logo på siden og i toppen.\nGripGrabs armvarmere er velegnet til de kølige dage, på din aften cykeltur eller når vejret slår om. Der medfølger 2 stk armvarmere.\nMed GripGrabs armvarmere er du sikker på at trafikanterne ser dig, når du cykler om aftenen. Takket være GripGrabs reflekterende logoer, kan du føle dig helt tryg i trafikken. Ønsker du Armvarmere der beskytter dig mod kulde og vind, men samtidig er yderst åndbare. Så er denne model fra GripGrab lige noget for dig.\nArmvarmerne kan maskinvaskes på 30 grader. Vi anbefaler du anvender et sportsvaskemiddel, da dette forlænger levetiden. Armvarmerne bør ikke bleges, tørretumbles, stryges eller vrides hårdt.


8,6 51918 Jeg har lært det, der var formålet med kurset\n8,5 51555 Det var klart og tydeligt, hvad vi skulle lære\n8,4 51691 Undervisningen var godt planlagt\n8,8 55815 Læreren var god til at forklare\n8,7 54039 Læreren var god til at vise sammenhængen til det man laver på arbejde\n6,6 47843 Har dette kursus givet dig lyst til at lære mere?\n6,4 13921 Har dette kursus givet dig bedre mulighed for at finde et job? (Sp. stilles kun til ledige)\n6,5 28394 Er dette kursus brugbart for dig i dit nuværende job? (Sp. stilles kun til beskæftigede)\n6,1 34493 Har dette kursus betydet, at du bedre kan overtage nye opgaver på din arbejdsplads, hvis der er behov for det? (Sp. stilles kun til beskæftigede)\n8,2 427399 Total gennemsnit / (antal besvarelser)


Hit med jobbet – Skriv dig til jobbet med Steen Kræmer Rasmussen\nSteen er forfatter til bogen ’Hit med jobbet’. Han er uddannet journalist og har tidligere arbejdet afdelingsleder på et uddannelsescenter og i den sammenhæng ansat mange mennesker og læst endnu flere ansøgninger.\nMed udgangspunkt i de ansøgninger har han kigget på hvad der fangede ved dem. Overraskende nok var det IKKE dem der beskrev sig selv og fortalte om hvad de har lavet før. Det var derimod dem, som turde at have nogle holdninger og brænde igennem med deres faglighed.\nKan man skrive den rigtige ansøgning?\nMan kan ikke sætte en formel op for den rigtige ansøgning. Der er forskel på virksomheder og personer, så den enkelte ansøgning skal målrettes måde virksomheden og modtageren så meget, som det er muligt.\nNetop derfor er research vigtigt i ansøgningsprocessen; du kan bruge alle informationer, du finder, til at målrette din ansøgning.\nDen rigtige ansøgning er den, der får dig til samtale.\nGenbrug gerne dele af din ansøgning\nMange af de afsnit, en ansøgning består af, kan genbruges alt efter hvilken type virksomhed, du søger hos. Det er ikke alle afsnit, som nødvendigvis behøves at målrettes virksomheden.\nDet, som er vigtigst, er, at motivationen rammer plet hos den virksomhed, du søger hos.\nDe 4 overordnede steps til at skrive en god ansøgning\nResearch – du skal lave god research på virksomheden og samtidig kende dig selv, så du kan bringe dig selv i spil i forhold til det, du finder ud af.\nSkriv godt – sproget skal være i skabet, fordi hvert eneste ord, du skriver, sender signaler om dig.\nHvad får virksomheden ud af mig – formuler det i forhold til den konkrete virksomhed\nRedigering og visuel præsentation\nDet er et stort stykke arbejde at skrive sådan en ansøgning, men som Steen siger: ´Den er det værd´.\nResearch er vigtig, fordi du skal skrive en ansøgning, som gør, at virksomheden har lyst til at møde os. Når du gør det, skal du altid tage udgangspunkt i virksomheden. Det er den, der beslutter, om du skal til samtale. Derfor skal du kende dem så godt at du kan skrive målrettet den konkrete virksomhed.\nHvad kan researchen bestå af:\nOpsøge og ringe til folk\nBrug biblioteket og deres ressourcer\nMed god research bliver ansøgningen også meget nemmere at skrive.\nResearchdelen kan også gøre at du finder ud af at du ikke har lyst til at arbejde for virksomheden, f.eks. fordi den har nogle værdier, som ikke passer til dig.\nDen professionelle personlighed\nDet er der, hvor du viser hvad du leverer til virksomheden, og hvordan du løser dens opgaver.\nDet skal bygges op som en faglig påstand efterfulgt af en uddybning, som handler om dig selv. Påstanden handler ALDRIG om dig.\nDer skal gerne være 2-3 afsnit i en ansøgning som omhandler din professionelle personlighed og ingen afsnit må være over 5 linjer.\nHvis du starter ansøgningen med et af disse afsnit har du sat dig selv i scene med det samme, hvilket Steen anbefaler at man gør.\nMotivationsafsnittet er vigtigt i ansøgningen. Det er noget af det, som virksomhederne efterspørger allermest.\nDet skal IKKE være ’Jeg synes, I er en spændende virksomhed, som jeg gerne vil arbejde for’. Det fortæller ikke virksomheden noget. Brug i stedet motivationsafsnittet på at rose virksomheden. Det skal være for noget som er relevant for det job du søger. Noget, du ved, de selv er stolte af. Bring så dig selv i spil i forhold til, hvad du kan byde ind med i den sammenhæng.\nLæs ansøgningen højt for dig selv og andre\nStart altid med at læse din ansøgning højt for dig selv.\nFå derefter en anden til at læse den højt, hvis du har muligheden for det.\nDu kommer til af fange mange flere fejl på denne måde. Det kan være, du bruger det samme ord mange gange i et afsnit, eller nogle ord som minder meget om hinanden.\nEvt. en indledning, her kan du også bruge et af dine professionel personlighedsafsnit, og så skal der være en motivation for jobbet. Meget gerne 1-2 jeg afsnit, det skal være en god kombination, også afslutter man med en god afslutning.\nDer skal være en overskrift, som skal vække opmærksomheden, den skal give lyst til at læse ansøgningen - også skal den være dækkende for indholdet.\nSørg for at afveksle mellem de forskellige afsnit gennem ansøgningen.\nSammenhæng mellem ansøgning og CV\nAnsøgningen skal være fremadrettet, mens CV´et er bagudrettet. Sender du en ansøgning, som er en omskrivning af dit CV, fortæller du virksomheden hvad du har lavet før, men ikke hvordan du kan hjælpe den.\nCV´et er bare et faktatjek, hvor ansøgningen nemlig viser, hvad virksomheden får ud af at ansætte dig.\nHusk også at målrette dit CV til den enkelte virksomhed. Prioriter opgaverne i dine enkelte ansættelser, som passer til den type af job du søger.\nSteens allerbedste jobsøgningsråd\nGå all-in på researchdelen\nKend dig selv, vid hvad du kan levere til virksomheden\nTør have holdninger\nFå det til at se godt ud – Det visuelle indtryk er vigtigt.\nHvor finder du Steen\nBogen hjemmeside hitmedjobbet.dk


ÅRETS AUTOCAMPER 2020 (DCU) - 5,99 METER - 140 HK - 3.500 KG - NYT 90L KØLESKAB MED DUAL-ÅBNING Hobby Vantana K60FT ONTOUR er indgangs modellen til Hobby's populære program af autocampere. Med en startpris på kun 489.950,- for en model med dobbeltseng (enkeltseng fra 519.950,-) er der ingen tvivl om at dette bliver en af de mest solgte autocampere i DK! Hobby Vantana 2021 er selvfølgelig opdateret med de sidste nye MultiJet motorer fra FIAT som er Euro 6d-Temp godkendelse. Basismotoren er en 2,3 L 120 HK/320 Nm. Denne kommer hjem med en endnu kraftigere 140 HK/350 Nm motor med start-/stop teknologi(14.100,-) 3.500 kg FIAT letvægtschassis (6.683,-) El-indgangstrin 550 mm (3.943,-) Køleskab DOMETIC, Kompressor 90 liter med dual åbning (1.804,-) Forberedt til bakkamera (936,-) Forberedt til solceller (1.310,-) LCD betjeningspanel TRUMA Combi CP Plus (802,-) TV-tilslutning 12/230V og antennestik (735,-) - alt sammen er inklusiv i ovenstående pris! EGENVÆGTEN I OPSTILLINGEN = KØREKLAR VÆGT! På billederne kan camper'en være vist med ekstraudstyr som ikke er med i grundprisen. Du har selvfølgelig mulighed for at "bygge" din autocamper med det tilbehør du har behov for - prøv "konfigurator" på silkeborgcaravancenter.dk under "autocamper" Vi tager forbehold for eventuelle fejl i opstilling/billede materialer.\nÅRETS AUTOCAMPER 2020 (DCU) - 5,99 METER - 140 HK - 3.500 KG - NYT 90L KØLESKAB MED DUAL-ÅBNING Hobby Vantana K60FT ONTOUR er indgangs modellen til Hobby's populære program af autocampere. Med en startpris på kun 489.950,- for en model med dobbeltseng (enkeltseng fra 519.950,-) er der ingen tvivl om at dette bliver en af de mest solgte autocampere i DK! Hobby Vantana 2021 er selvfølgelig opdateret med de sidste nye MultiJet motorer fra FIAT som er Euro 6d-Temp godkendelse. Basismotoren er en 2,3 L 120 HK/320 Nm. Denne kommer hjem med en endnu kraftigere 140 HK/350 Nm motor med start-/stop teknologi(14.100,-) 3.500 kg FIAT letvægtschassis (6.683,-) El-indgangstrin 550 mm (3.943,-) Køleskab DOMETIC, Kompressor 90 liter med dual åbning (1.804,-) Forberedt til bakkamera (936,-) Forberedt til solceller (1.310,-) LCD betjeningspanel TRUMA Combi CP Plus (802,-) TV-tilslutning 12/230V og antennestik (735,-) CoC og gasprøvningsattest (2.807,-) Alt dette er inklusive ovenstående pris. (BILEN KAN ENDNU KONFIGURERES MED ANDET UDSTYR FRA FABRIKKEN) Hobby Vantana modellerne kommer standard med den helt del udstyr såsom: El-opvarmede elektriske sidespejle, bordcomputer, dieselpartikelfilter, ESP incl. ASR Hillhold og TRACTION+, fører- og passagerairbag, elektriske vinduer, stænklapper foran, centrallås med fjernbetjening, fører- og passagersæde med armlæn "Captains Chair" - drejelig og højdeindstillelig, hylde over førersæderne, kombi kassetterullegardiner med mørklægnings- og insektnet i bodelen, B6-varmeisolering og XPS skum, GFK bund med XPS isolering, Dometic Midi Heki tagluge 700 x 500 cm, myggenetsplissé for skydedør, opbevaringsplads i gulvet, skydedør med vindue og hylde, øskner i garage, fuldt udtrækkelige skuffer, rustfri stålvask, 2 gasblus, glasafdækning og elektronisk tænding, koldskumsmadrasser - delbar, vippebar sengebund, kompakt toiletrum med integreret brusekabine, bruseforhæng, udtrækkelig håndbruser, oplukkeligt vindue i mælkeoptik på toilet, 95 Ah AGM forbrugsbatteri, Hobby betjeningspanel, LED belysning i beboelse, TRUMA Combi 4 inkl. 10 L varmtvandsbeholder og frostsikringsventil. EGENVÆGTEN I OPSTILLINGEN = KØREKLAR VÆGT! På billederne kan camper'en være vist med ekstraudstyr som ikke er med i grundprisen. Du har selvfølgelig mulighed for at "bygge" din autocamper med det tilbehør du har behov for - prøv "konfigurator" på silkeborgcaravancenter.dk under "autocamper" Vi tager forbehold for eventuelle fejl i opstilling/billede materialer.